Нукусда кунига 150-160 тонна чиқинди келтириладиган корхона эгаси бизнесини қандай бошлаган- Kruz.uz\nНукусда кунига 150-160 тонна чиқинди келтириладиган корхона эгаси бизнесини қандай бошлаган\n14:52, 09.03.2018 1511 0 Иқтисодиёт\nРашит Картбаев ўзини Қорақалпоғистоннинг бош “санитари” деб атайди. Ушбу бизнесга энди қўл урганида унга кўпчилик ишонқирамай қараганди. Яқинлари муваффақиятсизлиги “кўриниб турган” бу ғоядан воз кечишни айтишган, банкда эса, бундай бизнес орқали кредит фоизларини қайтариш имконсиз деб ҳисоблаб, унга дарҳол рад жавобини беришганди. Бу ҳақда "kommersant.uz" ёзмоқда.\nБошловчи бизнесмен дўстларидан 5000 доллар қарз олади, бу пулга ташландиқ цех ва 4 гектар ер майдонини насияга харид қилади ва 2011 йилда Қорақалпоғистондаги биринчи чиқиндиларни қайта ишлаш бизнесини йўлга қўяди. Бугунги кунда Нукус яқинидаги энг йирик шаҳар чиқиндихонаси 70 гектар майдонни эгаллайди. Ҳар куни бу ерга 150–160 тонна чиқинди келтирилади. Олти йил ичида корхона черепицалар, суюқ обойлар, гўшт-суяк уни ва биологик ўғит ишлаб чиқаришни ўзлаштиришга муваффақ бўлди. Рашитнинг ҳисоб-китобларига кўра, икки йилдан кейин бутун шаҳар чиқиндихонаси тўлиқ қайта ишланади ва она шаҳри янада мусаффолашади.\nЧиқиндиларни қайта ишлаш бизнесининг рентабеллиги 80 фоизгача ўсади. Бинобарин, тўғри ташкил этилган корхона бир неча ойдан кейиноқ харажатларни қоплаши мумкин. Чиқиндиларни чуқур қайта ишлаш максимал даромад келтиради.\nШуни ҳам ёдда тутиш керак: корхона айланмаси қанчалик катта бўлса, ўзини қоплаш муддати ҳам шунчалик узаяди.


Этик тозаловчи бола қандай қилиб миллионерга айланди? – AllSportuz.com\nЯя Туре 1983 йилда Кот-д’Ивуар давлатининг Буаке шаҳрида туғилган. У оиладаги тўққиз фарзанднинг иккинчиси эди. Жуда камбағал яшашарди. Айрим манбаларда Яянинг болалик пайтида кунига атиги бир маҳал овқат егани ёзилган.\nОта-онасига хийла бўлса-да ёрдам бермоқ ниятида акаси Коло билан пойабзал тозаловчилик қилишарди. “Миллионлар ўйини” билан жиддийроқ шуғулланиш имконияти туғилган заҳоти акаси футбол мактабига кетиб қолди. Яя эса одамларнинг оёқ кийимини тозалашда давом этди. Бироқ мавриди келиб Яя бу иш билан қашшоқликдан халос бўлиш имкони йўқлигини англаб етди. Камбағалликдан қутилишнинг ягона йўлини футболда кўрди.\nЎзининг дастлабки футбол жамоасига келиб қўшилганида ҳамма унга ажабланиб қарарди. Гап шундаки, ҳаддан зиёд новча бу боланинг оёғида бутсиси йўқ эди. Ўзига савол назари билан қараганларга “Ялангоёқ яхшироқ ўйнайман”, деб жавоб қайтарарди. Чиндан ҳам бутсисиз ўйнашига қарамай у бошқа тенгдошларидан ажралиб турарди. 10 ёшга тўлганда у илк бор оёғига бутси кийди. Бу пайтда акаси Коло маҳаллий ёшлар жамоасининг етакчи футболчисига айланиб улгурганди.\nОрадан кўп вақт ўтмай Яя Европа клублари назарига тушди. Грециянинг «Олимпиакос» жамоаси сафида у машҳур футболчи Ривалдо билан ёнма-ён ўйнаш бахтига сазовор бўлди. Кот-д’Ивуар терма жамоаси билан 2006 йилги жаҳон чемпионатида иштирок этди. Шундан сўнг Европанинг гранд клублари унга қизиқиш билдира бошлашди. Франциянинг «Монако» клуби Яя Туренинг трансфери учун 5 миллион фунт стерлингга яқин пул тўлаб уни ўз сафига қўшиб олди. Ваҳолонки, атиги 12 ой муқаддам «Олимпиакос» бу футболчи учун украин клубига 2,5 миллион фунт стерлинг тўлаганди. Француз клуби мураббийи Лоран Баниде Яя ҳақида шундай деганди: “Яя ажойиб техникага эга. Майдонда у ўз гавдасидан оқилона фойдалана билади.Бу футболчининг қўлидан ҳамма иш келади”.\nЯянинг кейинги клуби «Барселона» бўлди.Кейин эса Англиянинг “Манчестер Сити” клуби сафига бориб қўшилди. Бу иккала номдор клубда ҳам у ажойиб ўйинлар намойиш этди. “Янги Патрик Виейра” деган номга сазовор бўлди.Хусусан, “МанСити”даги ўйинлари унга катта шон-шуҳрат олиб келди. “Шаҳарликлар” сафидаги дастлабки тўрт мавсумда у икки бор мамлакат чемпиони бўлди. Мамлакат Кубоги, Суперкубоги ва лига Кубогини қўлга киритди. Туре нафақат ҳужумларни ташкил этиш, балки тўпурарлик бобида ҳам беназир эканини кўрсатди. Масалан, 2013 – 2014 йилги чемпионлик мавсумида 24 та гол киритган ҳолда жамоанинг энг кучли тўпурарига айланди. Серхио Агуэро, Эдин Жекодек маҳоратли ҳужумчилардан ҳам ўзиб кетди.\nЖисмоний имкониятлари, майдонда жуда катта ҳажмдаги ишни бажариши, ҳаводаги тўп учун курашда енгилиш нималигини билмаслиги чиндан ҳам Патрик Виейрани эслатарди. Машғулотларда қаттиқ тер тўкарди. Жамоадошлари уй-уйларига тарқалишган кезда ҳам унинг майдонда қолиб, машқ қилаётганини кўриш мумкин эди. “Амалиёт кишини такомиллаштиради” деган шиорга амал қиларди.\n— Айнан Мануэл Пеллегрини “МанСити”ни бошқарганида зиммамга катта масъулият тушди, — дея эслайди Яя. — У жамоага келган заҳоти менда етакчилик қобилиятини кўраётганини айтди. Пеллегрини “Венсан Компани — капитан. Лекин у майдонда йўқ паллада сен сардор бўласан”, деди. Мен “Бунга тайёр эмасман” дедим. Мураббий эса “Мен жамоадаги футболчилар билан қандай гаплашаётганингни кўриб турибман. Ҳатто тушлик қилаётганда ҳам сизлар футбол ҳақида гаплашасизлар”, деди. Шу тариқа мен Компани майдонга тушмаган пайтларда жамоа сардори вазифасини бажардим.\nЯна бир гап. Яя Туре мамлакат Президенти даражасида ҳурмат-эътиборга сазовор бўлган. Кот-д’Ивуар терма жамоасининг Африка Миллатлар кубогидаги ғалабасидан кейин давлат раҳбари бу зафарни нишонлаш чоғида уни ўз кортежига таклиф қилганди. Қаҳрамонимизнинг Бирлашган Миллатлар Ташкилотининг браконьерликка қарши кураш кампаниясига қўшилиб, элчи мақомида фаолият юритгани ҳам эътиборга молик.\nPrevious Криштиану Роналду ҳам блогерликка ўтиб кетибди. Блогерликда “соққа” яхшими дейман! (+фото)


Юсуф Жума: Қадрсиз Туркистоннинг қадрсиз булбули - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nАктуал мавзу - 01 January 2012\n06:01 - Юсуф Жума: Қадрсиз Туркистоннинг қадрсиз булбули\nДадахон Ҳасан етмишга етибди...\nГапни шундоқ бошласам: бизнинг халқ итдан баттар,мушукдан баттар, товуқдан тубан, қуёндан қўрқоқ, қўйдан ҳам паст десам, вой деб юборади барча. яна халққа тош отаяпдими, менинг онажон, жонажон халқимгая. вой, кофир!\nИслом Каримов элни Андижонда қирғин барот қилиб келиб, яъни 2005 йил 13 майда, журналистларга ўша кун кечқурун "ўзимнинг онажон, жонажон халқимга ўқ\nузаманми?!" деди, халқпарварликнин қаранг!\nНима кўп бизда Каримовга ўхшаган халқпарвар кўп. Эй халқпарварлар, чиндан\nхалқпарвар бўлсангиз, нега менга тош отгунча халқни қирғин қилаётган Каримовга тош отмайсиз?! Тош отиб кўрингчи, жонингиз ширинми?!\nМайли гапни бундоқ бошлмаймиз, бошқача бошлаймиз. мана бундоқ. Бу гапни менга\nҚашқадарёлик раис бобо Жаслиқда айтиб берган. Қашқадарёлик бир чўпон очиқликда бир ўра қаздирган. Ўрада итнинг боласини, мушукнинг боласини, қўзичоқни, жўжани, қуённинг боласини биргаликда боқаркан. Улар худди аҳил ака укалардек ахир ноаҳил ака укалар ҳам бесаноқ) ўсишаркан. Мушукнинг ризқига ит, жўжанинг ризқига мушук тегинмас, бир бирини ялаб юлқаб, бир бирининг бағрида ухлашаркан.\nВояга етиб улғайгач ҳам бир бири билан шундай яшашар экан. Агар товуққа\nкалхатми, сақолми ташланмоқчи бўлса ит ҳам, мушук ҳам, товуқ ҳам биргаликда\nдушманга қарши ташланишар экан. Итлар чўпонсиз подани боқиб бўрилардан асрашар экан.\n"Менинг ҳам сиз каби халқим бўлсайди!"\nДадахон Ҳасан етмишга етибди Ўзбекистон матбуоти жим!\nОзодлик радиоси жим!\nББС (BBC радиоси) жим!\nГўё Дадахон Ҳасан дунёга келмагандай. Ҳолбуки у туғилибди, етмишга етибди.\nХўш етмишга етган бўлса етибдида, ким ўзи?!\nАхир ҳар куни бесаноқ одам туғилади, бесаноқ одам ўлади. Ҳатто ҳар куни бесаноқ одам етмишга, саксонга, ҳаттоки юзга етади.\nХўш нима бўлибди?!\nЎзбекистон матбуоти тўй қилсинми?! ахир бу матбуотнинг яккаю ягона мавзуси – на ўлик, на тирик, на соғ, на жинни Ислом Каримов бор.\nДадахон Ҳасан етмишга етибди деб "Озодлик" радиоси тўй қилсинми?!\n"Озодлик" Ўзбекистоннинг аллақандай футбол командаси, ёхуд Руслан Чагаев ҳақида шошилинч хабарлар тайёрлашдек келажаги буюк программасини бажариш билан банд.\nДадахон Ҳасан етмишга етибди деб ББC тўй қилсинми?!\nАхир улар жинсий тарбия тўғрисидаги жиддий программалар билан ишлаябди. Буюк\nўзбек адиби, буюк ўзбек журналисти Ўринбой Усмон тўғрисидаги систематик\nпрограммалар тўғрисида тер тўкишаябди.\nАхир Ўринбой Усмондан ташқари ўзбекда адиб йўқ. Ўринбой Усмон олдида Дадахон\nҲасан деганлари ким бўлибди? Ўбекистон матбуотида ёзиш учун мустабид Ислом\nКаримов рухсати керак.\nОзодлик ва ББC радиолари учун Муҳаммад Солиҳнинг розилиги керак.\nАлбатта Ислом Каримов Дадахон Ҳасанни душман деб билади. чунки Ўзбекистонда\nхалқ деганда Ислом Каримов тушунилади. Ўзбекистонда ҳатто халқ ҳам халқнинг\nдушмани. Чунки халқ -- Ўзбекистон халқи -- Ислом Каримов. Демак Ўзбекистонда\nДадахон Ҳасан ҳақида ёзиш мумкин эмас. М.Солиҳ эса Дадахон Ҳасанни бир отарчи\nдеб билади. Чунки Дадахон Ҳасан Ислом Каримовни мақтамаганидек ҳозир М.Солиҳни ҳам мақтамай қўйган. Ораларидан қора мушук ўтган.\nЎзбекистон матбуотини мустабид Ислом Каримов онасининг томорқаси қилиб олган.\nОзодлик ва ББCни сизлар онангизнинг томорқаси қилиб олгансизлар. Томорқога ҳам яхши уруғ экиш керак. Озодлик тўппичи Р. Эрматовни, ББС Ўзбекистоннинг ҳозирги яхши тўппичи, ўйинчисини эккунча Дадахон Ҳасан дарду ҳасратини экса бўлмайдими?!\nЁ Муҳаммад Солиҳнинг "мени кимдир ерга урмасалар, бунчалар кўкка сапчирмидим"\nдеган шоҳбайтлардан иборат шеърини гимн қилиб олинглар. "Шеър"га тўп деб\nсарлавҳа қўйинглар. Фақат тўпни ерга қанчалар қаттиқ урсанг шунчалар теппага\nсакрайди. Шу гимнни куйлаб футболчилардан, Руслан Чагаевдан, бонг уриб доллар\nИжодкорлар -- мухолифатчилару, ҳукумат ижодкорларининг кейинги чорак аср ичида ёзганларини варақлаб, даҳшатга тушдим. Битта мақола йўқ. Шеър ё наср нари турсин битта мақола йўқ. Муҳаммад Солиҳнинг "Йўлнома"си унинг ҳатто бир мақола ҳам ёза олмаслигини кўрсатган. Айримлар роман деб эълон қилаётган нарсалар мақола даражасидан тубан. Ҳолбуки Маҳмудхўжа Беҳбудий мақолалари ўлмас мақолалардир.\nХўш ўзингиз бирор мақола ёза олмас экансиз ҳар бир қўшиғи элга сабоқ бўладиган Дадахон Ҳасаннинг йўлини нега боғлайсиз. Нега Каримовдан қолганини сизлар тўсаяпсизлар?!\nМен қамоқдан чиққандан кейин "Озодлик"нинг ўзбек бўлими каттакони Алишер\nСиддиқ қўнғироқ қилди. Суҳбат қилиб эшиттириш берди, раҳмат. Шу суҳбатдан кейин сиз билан Абдулла Искандар - Шуҳрат Бобожонов боғланиб қамоқхонада\nкўрганларингиз, бошингиздан кечирганларингиз бўйича суҳбатлашиб туради.\nКейинчалик китобми, диск қиламиз," деган мазмунда гапирди. Мен рози бўлдим.\nАбдулла Искандар уч тўрт марта қўнғироқ қилиб тезроқ ёзишимни айтди. Шу орада\nББС мен билан суҳбатлашиб Ўзбекистон халқ ҳаракати тўғрисида сўради. Саволга\nжавоб бериб Муҳаммад Солиҳ қайси бир ҳаракатга, қайси бир ташкилотга бошлиқ\nбўлган бўлса бари фожеа билан якунланганини бундан кейин ҳам шундай бўлажагини мен ўзимча баён қилдим. Яқинда Россиядаги раҳбари ўлдирилди. Бу албатта бошланиши.\nМуҳаммад Солиҳнинг бирликка қилган хиёнатини билмаган, Ш. Мирсаидовлардан\nКаримовни асраб қолганини билмаган гўл авлод вакиллари тағин Муҳаммад Солиҳга\nэргашиб ҳалокат томонга бораётганини айтгандим ўша суҳбатда. Албатта ББСдаги\nСолиҳчилар суҳбатнинг халқ тақдирига алоқадор қисмини беришмади. Халқ\nтақдиридан Муҳаммад Солиҳ баланд туради улар учун. Шу ҳақда Туронзаминда бир\nмақолача эълон қилинди. Шундан сўнг Озодликдан Шуҳрат Бобожон телефон қилиб\nСолиҳ Озодликни сензура қилмайди деган маънода гапирди. Алқисса бу Озодликдан\nқилинган охирги қўнғироқ бўлди. "Жаслиқ" ҳақидаги китоб ҳам битди, лекин\nОзодликдагиларга муҳими Жаслиқ зиндониниг мудҳиш манзарасини очишдан кўра,\nСолиҳнинг шону шавкати муҳим.\nҚайтага яхши эмасми, бир томондан Каримов хурсанд, иккинчи томондан Солиҳ.\nКаримов Жаслиқ зиндони мудҳиш манзаралари очилмаганидан хурсанд, Солиҳ ўзига тил теккизганларнинг Озодликдан четлаштирилганидан хурсанд.\nЎзбекнинг буюк Абдулла Қодирийдан кейинги буюк ва яккаю ягона адиби Одил Ёқубов (истаймизми йўқми, юз йилдан кейин Одил Ёқубовдан бошқа бирорта ҳам ёзувчиман деб юрганлар қолмайди) билан суҳбатлашардик. Гап айланиб Муҳаммад Солиҳга келди.\n- Одил ака, нима бўлганда ҳам Солиҳ ўзимизнинг одам, уни ёмон кўрмаймиз,-дедим мен.\n- Эҳ санинг Солиҳингни..... У бизни бир жаллодга топшириб кетди. Сен шоир\nодамсан ниҳоятда кечирувчисан, уни яхши кўрасан, кўравер, лекин уни кечириб\nбўлмайди. Бизни бир зомбига сотиб кетди. Бу мустабиддан халқ бошига кўп бало\nёғилди, ҳали кўп ёғилади.\nРаҳматлик Одил акани биз қадрламадик, худо қадрласин.\nБуюк адиб айтганларидек мен ниҳоятда кечирувчан одамман. Кимнинг оғзидан бир\nўғиз элга, юртга манфаатдор бир оғиз гап чиқса уни бошимга қўйгим келади. У ҳеч нарсага арзимаслигини билсам ҳам ўша бир оғиз сўзга шеър бағишлаб юборавераман.\nМуҳаммад Солиҳдан ББС даги Паҳлавон Турғунову, Озодликдаги Сарвар Усмонлар\n(Ўктам Каримов)гача шеърлар бағишлаганман. Афсус, мана шундай шеър бағишлаган инcонман деб юрганлардан бирини йўқлаб, қарийб бир ярим минг клометр йўл босиб уни кўришга бордим. Биз (ўғлим ҳам овора бўлиб машинада мени олиб борганди)уйининг ёнида кўчада тўхтадик. Шу пайт ҳовлиси атрофида юрган биродаримиз уйига кирди. Бизни кўрдими, йўқми билмайман. Биз бирдан бостириб келгандай бўлмаслик учун одоб юзасидан қўнғироқ қилдик. Салом бериб ҳол аҳвол сўрадим. Дўстимиз, бундай одамни берган миллатга раҳмат деб шеър бағишлаган халқпарвар, юртпарвар мендан ҳол аҳвол сўрашни ҳам эп кўрмай, нима гапинг бор дегандай сукут сақлади.\n- Ака, сизни бир зиёрат этайлик деб келгандим.\n- Бекорга овора бўлибсиз. Биласиз, мен ҳар кун бир штатда бўламан. Ҳозир сиз\nтурган ердан бир неча соатлик йўл наридаман. Сизни қабул қилолмайман. “Қочқин" романимнинг учинчи китоби устида ишлаяпман. Эшигимда ётиб олган билан фойда йўқ. Анави мексикалик Габриэл Марксни танимасангиз керак, Нобел мукофотини олган. Сиз бир қишлоқи одамсиз, уни ўқимагансиз. Маркс деганда анаву Карл Марксни тушунманг тағин. Габриэл Маркс дунёнинг ёзувчиси. Бир ойдан буён остономда ялиниб ёлбориб ётибди. Фурсатим йўқ қабул қилолмайман. Бир йил бўлса ҳам кутаман, қабул қилсангиз, бас, янги романимни қандай тугатай, шунга маслаҳат беринг деяпди. Сизга ўхшаган қишлоқи билан телефонда шунча гаплашганимга хурсанд бўлиб кетаверинг!\nМана шундай оҳангда гапирди "буюк" ватандошим. Мен ундан ош нон сўраб\nбормагандим. Тоғдек хиёнат этган бўлса ҳам урвоқдек яхшилик ҳам этган, ҳар ҳолда бир мусофир, кел ундан ҳол аҳвол ҳам сўраб келай деб боргандим. Сен ким, мен ким деб ўйламагандим. Балки у дарёдир, балки мен кўлмакдирман! Балки унга ўхшаганларнинг миллион миллиони менинг тўпиғимдан ҳам келмас. Гап унда ҳам эмас, ахир иккаламиз ҳам мусофирлармиз.\nЭшак йўлда кўринмай қолибди, саман от анчадан буён йўлда кўринмайди, шўрлик\nкасал бўлганга ўхшайди деб эшакдан ҳол аҳвол сўрашга борибди. Эшак отга "хурсандман, мендан ҳол аҳвол сўраб келганинг учун эмас, мендан пастлигингни тан олиб, эшакхонамга бош эгиб келганингдан хурсандман” дебди.\nАмерикага мен яқинда келдим, лекин ҳар куни паркка чиқиб кўраман. Барча миллат баъзан паркда тўпланишиб, дардлашиб хурсанд бўлиб ўтирадилар. Мана булар испанлар, мана булар корейслар, мана булар немислар... эҳе санайверсанг барча миллатда бор бу аҳиллик. Фақат худо қарғаган ўзбекда йўқ.\nБир мақола ёзолмайдию осмондан келишини кўринг. Мард бўлсанг ҳозир Ўзбекистонга бориб бир оғиз ҳақ сўзни айтиб кўрчи. "Жаслиқ"да ётиб, қовурғаларинг синиб, бутун вужудингдан қон оқиб, юрагинг устига, бошингга дубинкалар билан уриб турганларида бир оғиз ҳақ гапни айтиб кўр. Бундай қилолмайсан, бир қуён юраксан. Бас, бир оз пастга тушиб сени йўқлаб келган мусофирга бағрингни бўлмаса ҳам эшигингни оч!\nЭй бахти қаро миллат!\nМиллатни бир четга қўяйлик, эй миллатнинг пешвоси мухолифат!\nЧўпоннинг ўрасида ўсган кучук, мушук, товуқ, қўзичоқ, қуёнча бўлсангчи!\nЖанозога борган ўз дардига йиғлайди дейдилар. Ҳозир дард шу қадар кўпайиб\nкетганки тўйга борган ҳам ўз дардини айтиб йиғлайди. Хуллас калом Дадахон\nҲасаннинг етмиш йиллик тўйида хурсанд бўладиган бирор бир зафар йўқ. Етмиш\nйилликка нуқул мағлубиятлар, фожеалар билан келдик. Биттагина худо берган\nғалабамиз Дадахон Ҳасандир. Кўҳна Турон - Туркистонга худо даҳолар беради, лекин бу даҳоларни қадрлайдиган эл бермайди. Оғзи ола элга қурол берсанг душманни отмайди, бир бирини отади. Ҳозир ташланиш имкони берилса айрим мухолифат вакиллари золим Каримовга эмас Дадахон Ҳасанга ташланадилар.\nДадахон Ҳасан етмишга етибди, Ўзбекистон матбуоти жим бу ҳақда оғиз очмайди.\nОзодлик жим бу ҳақда оғиз очмайди.\nҲукумат жим бу ҳақда оғиз очмайди.\nМухолифат жим бу ҳақда оғиз очмайди.\nҲа, майли оғизларида балки бир нарса бордир. Чайнаб-чайнаб ютсинлар.\nОғиз очганлар Дадахон Ҳасанни қутлаш учун эмас, тишлаш учун оғиз очади. Шўрликлар қутуришган начора. Ҳукумат томондан оғиз очганлар бўлса Дадахон Ҳасанни халқ душмани дейди. Бир мухолифат лидери мен бу отарчи билан тенглашиб ўтирмайман дейди.\nДадахон Ҳасанни халқ душманига чиқарган Ислом Каримовнинг ўзи халқ душмани\nэканини халқ яхши билади. Менинг эса Дадахон Ҳасанни отарчи, мен отарчи билан\nтенглашиб ўтирмайман деган лидерга раҳмим келади. Дадахон Ҳасан киму сен\nкимсан?! Тўнғиз йўлбарсга “ҳой тўнғиз сен менинг тенгим эмассан” дегандек.\nГўнгқўнғиз булбулга “ҳой гўнгқўнғиз, сен менинг тенгим эмас” дегандек.\nХўш Дадахон Ҳасан ким?!\nБаҳор кунларининг бирида болаларим билан айвонда Дадахон Ҳасан қўшиқларини\nтинглай бошладик. Уйимиз атрофи боғ, боғда булбуллар сайрарди. Дадахон Ҳасан\nозози янгради. "Оллоҳу акбар, эй санам, ҳуснинга ҳайрон ўлмишам". Булбуллар айвон олдидаги толларга келдилар. Толларда тизилишган булбуллар Дадахон Ҳасанга жўр бўлиб сайрай бошладилар.\nДадахон Ҳасан касетасини олиб бошқа бир машҳур ҳофизлар қўшиқларини қўйдик.\nБошқа машҳур ҳофизлар куйлаётганда булбуллар тарқалишиб кетдилар. Дадахон Ҳасан қайта куйлай бошлагач булбуллар толларга тизилдилар. Худонинг қудратига ҳайрон қолмай илож йўқ. Дадахон Ҳасан билан булбуллар ўртасида бир илоҳий яқинлик бор.\nҲофиз сеҳрли ва қудратли овоз соҳиби! Айрим машҳур ҳофизлардай оғзини карнайнинг оғзидек очиб, бўйин томирларини канализасия турболаридек йўғон қилиб, ортига зўр бериб айтмайди. Оғиз ярим очилмай шундай ҳайқирадики, бундай овозни худо фақат Дадахон Ҳасандай даҳога берган холос. Бу ҳофизда буюк аждодлар руҳи бор. Кўҳна Туркистоннинг ер юзида адолат, Озодлик, ор-номус ўрнатган қўшинларининг шиддати бор! овозида култегинлар қиличининг қудрати бор. Бу овозда яна Туркистон армонлари, нолалари бор. Бу овозда нега юз йиллардан буён разолатга, жаҳолатга, ноаҳиллик ва хиёнатга ғарқ бўлган разил ва жоҳил авлодларга маломатлар бор.\nБу овозда қақнус қушнинг ўти, булбул қушнинг ўти, булбул қушнинг\nдарди-муҳаббати, бургутнинг журъати бор.\nБу овозда мудраётган, юз йиллардан буён ғафлат уйқусига ботган элни уйғотувчи\nтаъна тошлари бор.\nДадахон Ҳасан шундоқ шахски, битта ўзи - битта Дадахон Ҳасан бутун туркий\nхалқларни тарбиялашга қодир. Бундай қудратга Tуркистон тарихида саноқли даҳолар муяссар бўлган.\nБуни англаганлар бизнинг 28 миллионлик деб айтилаётган чаласавод, жоҳил халқдан 28 та ҳам топилмайди.\nЧаламулла бўлгандан умуман саводсиз бўлган афзал. Чаламулла ўзини оламдаги\nяккаю ягона мулла деб ҳисоблайди. "Пайғамбар ҳазратлари ўтдилар, ўринларига мен халифа бўлиб қолдим. Пайғамбар ҳазратларича бўлмасак ҳам у кишида ортиқроқмиз", дейди.\nСаводсиз одам ҳеч нарса даъво қилмайди, ҳа энди мен бир саводсиз одамман дейди.\nЧаламуллалар Дадахон Ҳасанни "отарчи " дейди. Улар Усмон Носирдан ўзини баланд ҳисоблайди.\nУлар "Ўтган кунлар"ни ўтган замон феълида гапирадилар. Улар Дадахон Ҳасан ҳам\nюрибдида, бир отарчида, йигирма саккиз миллионнинг биттасида, бизнинг\nолдимимизда ким бўлибди?!\n"Мендай президент бўлмаса!"\n"Мендай ҳоким бўлмаса."\n"Мендай мухолифат лидери бўлмаса."\n"Мендай Озодликда ишламаса."\n"Мендай ббCда ишламаса."\nҲамма ўзича лидер. Бири элга юртбоши, бири тубанликнинг қутурган итларига\nитбоши, бири ҳасад битларига битбоши, бири ғийбатнинг ахлатқуртларига қуртбоши, бири номуссизлик кетларига кетбоши. Барчаси Жаноб лидерлар!\nҲой жаноб лидербаччалар, сиз истайсизми йўқми Дадахон Ҳасан мактаб!\nДарду армон мактаби!\nНомус иймон мактаби!\nҒафлатга исён мактаби!\nБу мактабни худо берган бизга. "Мен шоирман, истасангиз шу," дейди Абдулла Ориф.\nДадахон Ҳасан - даҳо! Истамасангиз ҳам шу!\nДадахон Ҳасан етмишга етибди.\nЮқорида ёзганларимни ноябр бошида ёзган эдим. ўғлим Алишер "Дада, Дадахон\nҲасаннинг туғилган куни 11 ноябр. "Озодлик" ва "ББС" берса керак. Шундай улуғ\nинсон етмишга кирадию, жим ўтирсалар шармандаликку!" деди.\nМен Дадахон Ҳасаннинг етмиш йиллиги октябр ойида бўлиб ўтган бўлса керак деб\nўйлагандим. Ўғлимнинг сўзидан кейин, кутдим, мен янглишибман, демак Озодлик ва ББC сукут сақламайди, беради. Ўғлим тўғри айтди деб ўйладим. Афсуски....\nБунча бағри тор бўлмасанг, бунча кекчи бўлмасанг, бунча тубан бўлмасанг.\nЎзбекистон матбуоти жим, Озодлик жим, ББC жим!\nСенга тарафкашлик қилса зўру, бир оғиз э деса нозўрми?!\nМайли даҳо бўлмасин, майли оддий одам бўлсин, битта сафдошингку. Ҳатто манфур\nКаримов ҳам ўз сафдошларини, ҳатто энг оддий участка миршабигача сарайди.\nОлот туману участка инспекторларидан бири бир йигитни ўлдириб, йигитнинг жасадини молхонасига оcиб кетади. Гўё йигит ўз ўзини осгандай. Юу миршабни жазолаш керак деб узоқ шуғулландим. Халқаро ташкилотлар, АҚШ элчихонаси аралашди. Бор йўғи этганимиз шу бўлдики, миршаб ишдан ҳайдалди. Мустабид малайлари миршабни ҳимоя\nКаримовни мақташ керак!\nСени ҳам мақташ керак!\nАкажон ассалому алайкум, сиз Беркнинг раиси Маҳмуд Ялавочмисиз! Қойил, акажон, қойил! Сиз даҳосиз! Сиз Ўзбекистон президентисиз! Бу Каримов деганлари сизнинг ўрнингизда вақтинчалик ўтирибди. Ҳақиқий президент Сиз. Қойил, акажон, сизга қойил! Бизнинг президентимиз сиз!\nҲар бир ўзбекка мана шундай мурожаат этиш керак. Шундай десанг бас, снбнинг\nмалайи бўлсанг ҳам уйининг тўри сеники. Йўқса душмансан.\nДунёда Қоракўл деган туман бор. Бу ернинг халқидек халқ кўрмадим жаҳонда.\nТўғри унда ҳам сотқинлар, мустабидга малайлар етарлича топилади. Лекин аксарият халқи жасоратли, ғурурли, худодан бошқадан қўрқмайдиган, дангалчи, танти эр халқ. Улар сайловда Каримовга овоз бермади. Олот тумани ҳам мустабидга овоз бермади. Олот ва Қоракўл азалдан бир туман бўлган. Қоракўл бўлган икки туман аҳли Каримовга овоз бермаслик бўйича республикада биринчиликни олган. Аксарият халқ мустабидга овоз бермади. Ўша сайловдан буён Қоракўлда қирғин барот.\nМустабид энг яхши фарзандларини ўлдирди, олдирмоқда. Қоракўл халқидек халқ фақат чеченлар орасида кўпдир. Бошқа ерда кам учрайди. Улар ундоқ қилдик, бундоқ қилдик деб вайсаб юрмайдилар. Икита беш олти кишилик мажлисларга бориб биз ундоқ қилдик, биз бундоқ ташкилот туздик деб дунёга бонг урмайди. Керак бўлса бир ўзи мустабиднинг ўнлаб миршаблари билан олишиб жон беради, лекин қаҳрамонлик даъво қилмайди. Айримлар Озодлик радиосига уй телефонидан икки оғиз вайсаб йигирма йиллар катакдан чиқмай қаҳрамонлик даъво қилади.\nҚоракўлда бундай қилинмайди\nҚоракўлда бундай қилинмайди. Хуллас, Қоракўлда ғалати халқ яшайди. Шу туманда\nХирс деган бир қишлоқ бор. Шу қишлоқда туғилганман. Хирсликларнинг ғалати одати бор. Ғалати халқнинг ғалати одати. Мисол учун: дейлик Имом Ҳасан билан Тошмон урушаяпди. Қир пичоқ бўлишаяпди. Лекин хирснинг халқи шундайки, бир зумда ҳозиру нозир бўлади. Икковини ажратишади. Четдан келиб бу жанжални кўрган одам Имом Ҳасан билан Тошмон умр бўйи бир бирларига ёв бўлиб қолади, имкон топса бир бирини ўлдиради деб ўйлайди. Лекин жанжал эрталаб бўлган бўлса тушда ё Имом Ҳасан Тошмоннинг уйида, ё Тошмон Имом Ҳасаннинг уйида тўрда ёнбошлаб зиёфат устида отамлашаётган бўлишади.\n- Қани Тошмон, катта катта ол! Уйингга лойсувоқ этсанг мени айт. Айтмасанг\n- Раҳмат, айтаман. Шу қўйни нотўғри сўйдингизда. Музлатгич тўла гўшту, яна қўй сўйдингиз.\n- Ҳурматинг битта қўйчалик ҳам йўқми. Керак бўлса сен учун жонимни бераман.\nБундай халқни дунёда кўрмадим. Кўрдим деганларни ҳам кўрмадим. Мен бағри тор,\nмунофиқ, разил одамларни кўрганда ўзимнинг Хирсимни қўмсаб қоламан. Хирсга\nЎринли, ўринсиз бир оғиз гап учун бир умрлик душманга айланиш ноинсонийликдир.\nБир биримизни танқид қиламизми, бир биримизнинг камчилигимизни кўрсатамизми, бир биримизга душман бўлишимизга сабаб бўлмаслиги керак. Дадахон Ҳасан қочондир мени уйида ҳайдагани учун унга душман бўлишим керакми?! Ўзингни беайб санаб кимсан?! Худомисан, худодан бошқада айб бўлади. Ҳатто Оллоҳнинг Расулига ҳам бир қовоқ осгани учун тангридан маломат ёғилган. "Абаса" сураси Оллоҳ Расулига бир қовоқ осгани учун келган: "Ҳалок бўлгур инсона, бунчалар кофир бўлмасанг" деган оят бор ўша сурада. Сену мен ким бўлибмиз! Эй бағри тор, юраги кир! Ўзимизни тозалаб бир биримизга қўл берайлик. Сўзимнинг бошида айтганим чўпоннинг ўрасини эсла. Ўша ўра ичида кучукча, қўзичоқ, жўжа, мушукнинг боласи, қуённинг боласи. Бир ўрада улғайган жониворлар бир умр бирга яшашади. Товуққа калхат ҳужум қилса ит мушук, товуқ, қўй, қуён ҳаммаси бир бўлиб калхатга ташланишадилар. Наҳотки, шу жониворларчалик бўлолмасак?!\nДадахон Ҳасан этмишга етибди. Тангри уни юз етмишга етказсин! Армон этган Туркистонини кўрсин. Туркистонни Дадахон Ҳасан мактабининг ўқувчилари қуради.


Бугун нафақат мамлакатимизда, балки Марказий Осиёда ягона бўлган Самарқанд ветеринария медицинаси институти жамоаси Белорусь Республикасида хизмат сафарини ўтамоқда. Хизмат сафарига институт ректори, биология фанлари доктори, профессор Худойназар Юнусов бошчилик қилмоқда.\nМазкур институт Ахборот хизматининг хабар қилишича, айни кунларда олий таълим муассасасимизнинг Европа мамлакатлари орасида яқин ҳамкорларидан бири бўлган Белорусь Республикаси Витебск давлат ветеринария медицинаси Академиясининг 95 йиллик юбилейи тантаналари бўлиб ўтмоқда. Маросим доирасидаги тадбирда Самарқанд ветеринария медицинаси институти ректори Х.Юнусовга Витебск давлат ветеринария медицинаси Академиясининг “Фахрий профессори” нишони топширилди.\nИнститут Ахборот хизматининг маълум қилишича, Самарқанд ветеринария медицинаси институти дунёнинг етакчи 84 та олий ўқув юртлари билан халқаро ҳамкорлик тўғрисида меморандум имзолаган. Жумладан, Витебск давлат ветеринария медицинаси Академияси билан ҳамкорликда қўшма факультет ташкил этилган. Айни пайтда қўшма факультетда 30 нафардан ортиқ талабалар таҳсил олишмоқда. Қўшма факультет талабалари ҳам Ўзбекистонда ҳам Белорусда таълим олишади. Шунингдек, институтни битиргач, ҳар икки мамлакат дипломини қўлга киритадилар.


Қандли диабетнинг дастлабки белгилари қандай? | Qalampir.uz\nҚандли диабетнинг дастлабки белгилари қандай?\nСаломатлик\t12 Декабрь 2021 16:21 14207\nШифокорга бормасдан туриб, қандли диабетнинг белгиларини қандай аниқлаш мумкин? Бу ҳақда терапевт Сури Дадашева маълумот берди.\n“Асосий аломатлар ажралиб туради: чанқоқлик (доимий қуруқ оғиз кўп суюқлик истеъмол қилганда ҳам ўзгармайди), тез-тез ҳожатга чиқиш ва доимий очлик ҳисси”, деган шифокор.\nМутахассиснинг қўшимча қилишича, диабетнинг дастлабки белгиларига заифлик, терлаш, терининг қуриши ва яраларнинг ёмон битиши ҳам киради. Қандли диабетнинг энг кенг тарқалган сабаблари орасида ирсият, семизлик ва артериал гипертензия мавжуд.\n“Хавф остида бўлган одамлар учун соғлом турмуш тарзини сақлаш, тана вазнини нормаллаштириш, мунтазам жисмоний фаолликни сақлаш ва стрессли вазиятлардан қочиш муҳим аҳамиятга эга”, деб изоҳ берган шифокор.\nДадашеванинг таъкидлашича, профилактика мақсадида сўнгги икки-уч ой ичидаги қон шакарининг ўртача даражасини ўлчаш учун ҳар олти ойда бир марта HbA1c тестини ўтказиш керак.\n“Агар кўрсаткич 6 фоиздан ортиқ бўлса, эндокринологга мурожаат қилишингиз керак. Агар чегара ҳолатини ўз вақтида ушласангиз, вазиятни тўғри овқатланиш билан, ҳатто дори-дармонларга мурожаат қилмасдан ҳам тузатиш мумкин”, деб хулоса қилган терапевт.\n15 Январь 22:19 132906\n15 Январь 22:39 66108\n16 Январь 18:38 61245\n15 Январь 08:25 40113\n15 Январь 19:09 38294


Россия ва Украина муросага келмоқчи\n15 май 2021, Тошкент вақти: 09:19\nРоссия ва Украина бош вазирлари Европага газ етказиб бериш бўйича шартнома талабларини бажаришда ҳар икки мамлакат обрўсини сақлаб қолиш учун ўзаро айбловлардан келишув йўлига кўчишга қарор қилган кўринадилар.\nРоссия ва Украина Европага табиий газ етказиб беришни қайта тиклаш йўлидаги ҳаракатларини давом эттирмоқда. 17 январ куни кечга яқин Украина бош вазири Москвага жўнаб кетди.\nХабарларга қараганда, Украина бош вазири Юлия Тимошенко россиялик ҳамкасби Владимир Путин билан сўзлашувлар ўтказади.\nКиевлик ҳамкасби билан учрашуви арафасида Владимир Путин газ таъминоти билан боғлиқ можарога барҳам берилишига умид билдирди.\n17 январ куни тушдан олдин Германиянинг Дрезден шаҳрида қилган чиқиши чоғида Россия бош вазири: “бугун кечқурун масала ҳал бўлади", деган фикрни билдирди.\nЎз навбатида, Юлия Тимошенко ҳам Украина билан Россия ўртасидаги дўстона алоқаларни ҳамда икки давлат обрўсини сақлаб қолиш учун "муроса қилишга зарурат борлиги" тўғрисида гапирди.\nЕвропа Комиссияси эса Россия билан Украинани газ таъминоти масаласида ўзларининг ишончли ҳамкор эканликларини исботлашга даъват қилди.\n- Европа Комиссияси яқин кунлар ичида ўтадиган учрашувларни Россия ва Украинанинг можарога барҳам бериш йўлидаги ҳаракатлари жиддий эканлигини намойиш қилишлари учун сўнгги ва энг яхши имкон, деб ҳисоблайди.\nГаз таъминоти тикланиши керак. Биз жорий даврни синов даври – уларнинг ишончли ҳамкор эканликлари синаладиган давр, деб ҳисоблаймиз, - деди Еврокомиссия вакили Johannes Laitenberger 16 январь куни Брюсселда ўтказилган брифингда.\nБоз устига, Европа Иттифоқи, агар газ таъминоти тезликда тикланмаса, Москва ва Киев билан муносабатларини қайта кўриб чиқиши мумкинлиги тўғрисида огоҳлантириб ҳам қўйди.\nМаълумки, Москва билан Киев ўртасидаги газ можароси, таъбир жоиз бўлса, икки қаватлидир: биринчиси – газни Европага транзит қилиш, иккинчиси – бу икки давлат ўртасида газ олди-сотдиси юзасидан ўзаро шартнома.\nУкраина президенти девони вакили жума куни иккала масала биргаликда муҳокама қилиниши керак, деган фикрни билдирди.\nБироқ бош вазир Тимошенко бундай фикрга қўшилмайди. Унинг фикрича, иккала масала ўртасида боғлиқлик йўқ.\nРоссия Украинага газ узатишни “2009 йил учун шартнома имзоланмади”, деган баҳона билан 1 январь куни тўхтатиб қўйган эди.\n7 январь куни эса “Украина газни ўғирлаяпти”, деган баҳона билан Европага газ ташилувчи Украина ҳудудига ётқизилган қувурни мутлақ беркитиб қўйди.\nГаз таъминоти тўхтаб қолганидан Европа давлатларидан 15 дан зиёди зарар кўрмоқда, аҳолиси азият чекмоқда.\nГаз можаросини ҳал қилишга бағишланган Тимошенко – Путин учрашувидан ташқари Россия президенти Дмитрий Медведевнинг ташаббуси билан 17 январга махсус газ саммити ҳам чақирилган.\nБироқ сўнгги хабарларга қараганда, Медведев уюштирган учрашув саммит, яъни давлат раҳбарлари даражасига кўтарила олмайди.\nУнда Европа Иттифоқининг энергия таъминоти бўйича комиссари Andries Pielbags ҳамда Иттифоққа раислик қилаётган мамлакат – Чехия республикасининг саноат ва савдо вазири Martin Rimanларнинг иштирок этажаги хабар қилинди.


13:00 / 03.06.2020 2017 pdf Ўқиш режими + -\n87-дарсимизда зикр қилинган муддат мислича қирқ кун алақа ҳолида туради. «Алақа» эски китобларимизда «лахта қон» деб айтилган. Араб тилида «Алақа» сўзи зулукни англатади. Ҳа, қон сўрадиган ҳайвон – зулук арабчада «Алақа» дейилади. Қадимги кишилар бачадоннинг ичида зулук нима қилади, дейишган бўлса керак, унинг моддасини эътиборга олиб, «лахта қон» деб айтишган. Илм ривожланиб, ҳозирда бачадон ичини турли техник асбоблар билан кўриш ва суратга олиш имкони туғилди. Ҳомиланинг «алақа»лик ҳолини суратга туширсалар, бачадон деворига ёпишиб ётган зулук бўлиб суратга тушган. Дунёнинг кўзга кўринган олимлари ҳадисдаги улкан илмий ҳақиқатга тан бериб, ҳомиланинг бошқа ҳолатларини ҳам ўрганиб чиқдилар. Ҳомиланинг барча ҳолатлари Қуръон ва Суннатда васф қилинганчалик ҳеч бир жойда аниқ васф қилинмаганлигини эътироф қилдилар. Қуръон ва Суннат оддий нарса эмас, илоҳий мўъжиза эканлигини таъкидладилар.\nЯъни, музға бачадонда қирқ кун турганидан кейин ичига руҳ – жон пуфланади. Ушбу жараён энг муҳим жараён ҳисобланади. Бу ҳаётнинг улкан сиридир. Ҳозиргача ҳеч ким жон нималигини, у инсон ичига қандай пуфланишини билмайди. Инсон ўзининг узоқ ҳаёти давомида бу сирни англаб етиш учун қўлидан келган ҳамма нарсани қилди, аммо англай олмади. Ҳамма нарсани билишни даъво қилаётган инсон шунчалар жоҳилки, у дунё сирларини биламан, деб даъво қиладию, ақалли ўзини ҳам билмайди. Бу сирни фақат Аллоҳ таолонинг ёлғиз Ўзигина билади. Фақат билибгина қолмай, тадбирини ҳам қилади.\n11:00 / 03.06.2020 922\nКелинг, зикр ва дуо қиламиз! 9-дуо Дам солишда ўқиладиган дуо\n15:00 / 03.06.2020 1221\n3257 16:05 / 18.09.2019\n2801 14:05 / 12.02.2020\n2861 17:00 / 08.04.2016\n9365 17:04 / 08.01.2017


Viessmann иситиш қозонлари: ўрнатиш, таъмирлаш | Server Service\nViessmann компаниясининг иситиш қозонлари – бу фойдаланишда содда бўлган сифатли иситиш тизимидир. Ўзининг пайдо бўлган вақтидан бу савдо белгиси сифатли маҳсулот фойдаланишда содда ва шу билан бирга арзон бўлиши мумкинлигини исботлади. Бундан ташқари, бундай иситиш қозонлари юқори технологиялар билан жиҳозлангани билан бир қатор афзалликларга эга. Улар жуда кам ишдан чиқади. Бу барча омиллар Viessmann истиш қозонини нафақат энг машҳурлардан бир, балки тежамкорлик, ишончлилик ва экологик махсулотни қадрловчилар учун биринчи рақамли танловга айлантирди.\nViessmann иситиш қозонлари билан хонадонингиз нафақат иссиқ, балки аввалгидан анча шинам кўриниш олади. Барчамиз биламизки, инсоннинг ҳиссий ҳолати бевосита бинодаги ҳарорат режимига боғлиқ бўлади. Иссиқда у ўзини шинам, қулай ва сокин ҳис этиб, бўшашади. Ўта иссиқ бўлганида инсон аксинча, ноқулайлик ҳис этади ва бинодан чиққиси кела бошлайди. Демак, мехмонларнинг уйингизда қанчалик ушланиб қолиши, сиз ҳароратни қанчалик қулай танлашингизга боғлиқ. Бахтимизга, Viessmann турли майдонларни – кичик ўлчамлидан тортиб, йирик хонадонларгача бемалол қиздира оладиган иситиш қозонларини ишлаб чиқаради.\nАгар таъмирлаш зарур бўлса\nБироқ бундай ишочли қозонлар ҳам вақти-вақти билан бузилиб туради. Бу бир қатор сабабларга кўра содир бўлиши мумкин:\nМонтаж нотўғри ўтказилгани – деталларнинг муддатидан аввал ишдан чиқишига ва, ҳатто, қозонни қайтиб тузатиб бўлмас ҳолга солувчи кутилмаган ҳалокатларга ҳам олиб келиши мумкин.\nТашқи омиллар таъсирида – бунга эҳтимоли кам, бироқ содир бўлиши мумкин бўлган қозоннинг физик зарар кўриши киради.\nФойдаланиш қоидаларига риоя қилмаслик – вақти-вақти билан турли мураккабликдаги нуқсонларга олиб келади. Шунингдек, нотўғри монтаж каби деталларнинг муддатидан аввал ишдан чиқишига сабаб бўлади.\nЎз вақтида сервис хизмат кўрсатилмаслиги – механизмлар ишида узулишлар ҳосил қилувчи ва бартараф этиш учун таъмирлаш талаб этиладиган туз кири, чанг тўпланиши ва бошқа оқибатларга олиб келади.\nViessmann иситиш қозонлари билан ишлаш учун профессионал мутахассисни ёллашдан тежаб қолманг. Ўз кучингизга ишонишга уриниш ёки арзонроқ мутахассис ёллаш айнан шу деталнинг қайта ишдан чиқишига олиб келиши мумкин.\n“Server-Service” Тошкент шаҳрида иситиш ускуналарини, шунингдек, Viessmann иситиш қозонларини монтаж ва демонтаж қилиш ҳамда сервис хизмат кўрсатиш ишларини олиб боради. Шунингдек, биз исталган бошқа савдо белгисидаги иситиш қозонларни таъмирлаймиз.


Ҳозирги замонда деярли ҳар бир киши интенсив ритмда яшайди. Ҳар куни биз оиладаги, ишдаги ва шахсий ишлардаги масалаларни ҳал қилишга мажбур бўламиз. Баъзи вазиятларда автомобилсиз ҳамма ишга улгуришни тасаввур ҳам қила олмаймиз. Шу муносабат билан, биз мамлакатимиз йўлларида темир от эгаларининг сони тез ўсаётганини кузатишимиз мумкин. Ҳозирги 2022 йилда машина сотиб олиш жуда оддий иш бўлиб туюлади, шунчаки маълум миқдорда пул тўплаб, автосалонга келиш ва машина сотиб олиш кифоя. Бироқ, замонавий бозорнинг ҳақиқатлари бу жараённи нафақат мамлакатимизда, балки бутун дунёда мушкуллаштирмоқда. Бугун биз обуначилар билан биргаликда, яримўтказгич инқирози автомобиллар танқислигини қандай ҳосил қилгани ва экспертлар яқин йиллар учун қандай прогнозларни бераётгани масалаларини кўриб чиқамиз.\nЯримўтказгичларни ишлаб чиқариш - 9 босқичда бажариладиган мураккаб технологик жараён.\nСOVID-19 коронавируси пандемияси пайтида техника ва автомобиль ишлаб чиқарувчилар оғир вазиятга тушиб қолишди: улар изоляция пайтида истеъмолчилар янги нарсаларни харид қилиш эмас, биринчи навбатда соғлиғига эътибор қаратишади, деган фикрда бўлган. Бундан ташқари, глобал чекловлар туфайли заводлар аввалгидек ишлай олмади ва ишлаб чиқариш сонини сезиларли даражада қисқартирди. Шу муносабат билан, автомобиль гигантларининг аксарияти яримўтказгичларни етказиб беришдан воз кечишди, ва шу сабабли буюртма ҳажмлари тушиб кетди. Электроника ишлаб чиқарувчилари билан ҳам худди шундай воқеа юз берди. Таъкидлаш жоизки, бугунги кунда дунёда фақат бир нечта мамлакатлар яримўтказгичларни саноат миқёсида ишлаб чиқармоқда, бу: Хитой, Тайван ва АҚШ. Тарих тақозоси билан юқори технологик ишлаб чиқариш жараёни Хитой ва Тайванга кўчирилди, бунинг сабаби, энг мақбул қулай экологик қонунлар ва арзон ишлаб чиқариш нархлари эди. АҚШ мамлакатнинг ички манфаатлари ҳимояси нуқтаи назаридан, заводни тарк этди.\nБироқ, COVID-19 пандемияси мобайнида харидорларнинг хатти-ҳаракати тахмин қилинган нарсаларга мутлақо зид эди. Уй шароитида одамлар масофавий иш шаклига ўтишди, уларнинг ноутбукларга, стационар компьютерларга ва смартфонларга эҳтиёжи ошди. Бундан ташқари, айрим мамлакатлар карантин чекловларини енгиллаштирганидан сўнг, харидорлар дарҳол автосалонларга автоулов харид қилиш учун бордилар. Автомобилларни харид қилишга бўлган талаб кескин ошди, лекин ишлаб чиқарувчилар маҳсулот ишлаб чиқариш сонини камайтирган эди. Компанияларнинг кўп миқдордаги яримўтказгичларга эҳтиёжи кучли эди, аммо ўз навбатларини йўқотишганлиги сабабли, буюртмалар етказиб бериш муддати сезиларли даражада сурилиб кетди ва чипларга талаб ортгани туфайли, фабрикаларда ишлаб чиқариш кескин оширилганига қарамай, етарли даражада маҳсулот ишлаб чиқаришга улгуришмаган эди. Lexus, Hyundai, Kia, Toyota 2020 йилда ўз мижозларига расмий равишда автомобилларни ўз вақтида етказиб бера олмаслигини эълон қилди, аммо бу фақат бошланиши эди.\nБугунги кунда деярли барча мамлакатларда автомобиллар етишмовчилиги мавжуд, баъзи автосалонларда автомобиллар қолмаган бўлса, баъзиларида эса автомобиль дилерлари нархларни сезиларли даражада оширган. Ишлаб чиқарувчилар қандай қарорга келди? Ҳар бир компания яримўтказгич етишмовчилиги муаммосини вазиятдан келиб чиқиб ҳал қилади. Автомобиль компаниялари ишлаб чиқариш линиясини тўхтатиш катта йўқотишларга олиб келиши мумкинлигини тушунади, шунинг учун улар маълум бир жиҳозларсиз автомобилларни ишлаб чиқаришни давом эттирмоқда. Мисол учун, Тесла ўриндиқни электрон мослаштириш созламаларидан воз кечди. Jeep, Dodge ва RAM энди кўриш қийин бўлган жойларни кузатиш тизимлари билан жиҳозланмайдилар. Умуман олганда, ишлаб чиқарувчилар ўз автомобилларининг комплектациясини соддалаштиришга мажбур.\nЯна бир қарор Американинг Форд компанияси томонидан қабул қилинди, у автомобил ишлаб чиқаришни давом эттирди, лекин автомобиллар махсус тураргоҳларга жойлаштирилмоқда, чунки улар автомобилдан фойдаланиш учун зарур бўлган айрим ускуналар билан жиҳозланмаган. Ишлаб чиқарувчи чипларни олгач, уларни тайёр машиналарга ўрнатишади. 2021 йил декабрь ойида, Америка штатларида камида 7000та Ford F150 пикапи жамланди, ва бу аллақачондан бери компания учун муаммо бўлиб қолмоқда, чунки машиналарни сақлаш учун етарли жой мавжуд эмас. Ишлаб чиқариш линиясини тўхтатиш эса кўплаб иш ўринларни қисқаришига олиб келади ва шу жиҳатдан катта йўқотишларга сабаб бўлади.\nЯна бир услубни Германиянинг Mercedes-Benz компанияси қўллади, улар содда ва арзон жиҳозланган автомоделларнинг сотувини тўхтатдилар, ва харидорларга қимматбаҳо моделларни таклиф қилдилар, шу билан яримўтказгичлардан кам даромад келтирадиган моделлардан премиум номларга йўналтирдилар. Volkswagen ҳам, рақобатчиларидан паст келмади, ва компания электрокарларни устуворлигини биринчи ўринга қўйди. Бунинг сабаби экологик тренд бўлгани учун эмас, бундай моделлар чекланган жиҳозларга эга бўлганига қарамай жуда катта даромад олиб келади.\nБундай ечимлар билан ҳам, барча автомобиль ишлаб чиқарувчилари чиплар сони талабни қондириш учун етарли эмаслигини таъкидлайдилар. 2022 йилда глобал бозорларга чиқариладиган деярли ҳар қандай янги модель дарҳол танқис бўлиб қолмоқда. Ушбу ҳолат бозор нархларига таъсир қилиши аниқ. Агар баъзи МДҲ мамлакатларининг автомобиль бозорларидаги нархларни кўриб чиқсак, автомобиль нархлари кескин ошганлигини кўриш мумкин. Мисол учун, қўшни Қозоғистон Республикасида Skoda ва Hyundai каби турли хил хорижий автомобилларни йиғадиган бир нечта завод мавжуд бўлса-да, автосалонларда автомобиллар, ва ҳаттоки уларнинг нархлари йўқ.\nThe Verge Америка нашрига кўра, фақат 2022 йил апрель ойида АҚШ истеъмолчилари камомад туфайли сотиб олинаётган автомобиллар учун ўртача 8% дан 15% гача қайта тўлов қилишган. Бундай статистика деярли барча мамлакатларда кузатилади. Юқори талаб туфайли фабрикалар микрочипларнинг етишмаслиги сабабли керакли миқдордаги автомобилларни ишлаб чиқаришга қодир эмас.\nМаълумки, Ўзбекистонда асосий енгил автомобил ишлаб чиқарувчи UzAutoMotors ҳисобланади. Сўнгги йиллар мобайнида компания сезиларли даражада ўсди ва истеъмолчига нисбатан шаффофроқ бўлди: кўп йиллик навбатлар йўқолди, trade-in дастурлари пайдо бўлди, автомобиль кутиш муддатларини кузатиш имконияти яратилди. Бироқ маълум истеъмолчилар гуруҳи ҳозир барибир автосалонга мурожаат қилган куннинг ўзида айрим моделларни харид қилиб бўлмаслиги, чунки улар сотувга йўқлиги борасида эътироз билдириши мумкин. Бундан ташқари, ижтимоий тармоқларда UzAutoMotors маблағларни тежаш мақсадида автомобилларни магнитоласиз ва\_ёки ўриндиқлар иситиш тизимисиз чиқараётгани ҳақида фикрлар айланмоқда. Мазкур қараш буткул нотўғри, чунки, бугунги кунда UzAutoMotors операцион иши етарли даражада самарали йўлга қўйилган ва ишлаб чиқарувчи автомобилларни тезликда йиғиш ва уларни истеъмолчига сотишдан хурсанд бўлар эди, бироқ айнан яримўтказгичлар тақчиллиги автомобил етказиб беришни қийинлаштирмоқда. Унутмаслик керакки, ҳатто энг оддий автомобиль ҳам юзлаб микрочипларни талаб қилади. Агар икки-уч ойдан иборат Chevrolet Gentra’ни кутиш муддатлари билан, дейлик, йиллар давомида кутиладиган Toyota Land Cruiser 300 билан солиштирадиган бўлсак, UzAuto’дагилар ўз ишини билиб қилаётгани яққол намоён бўлади. Ўзбекистондаги одамлар Toyota брендига нисбатан бироз ён босувчи қарашга эга бўлса-да, бизнинг қиёслашимиздан маҳаллий ишлаб чиқарувчи мазкур вазиятда юзага келиши мумкин бўлган муаммоларни имкон қадар четлаб ўтаёгани кўринмоқда.\nАфсуски, яқинда дунёдаги ноқулай сиёсий вазият туфайли Россиянинг пўлат ишлаб чиқарувчиларига қарши санкциялар қўлланилгани ҳақида хабарлар етиб келди. Улар UzAuto автомобил ишлаб чиқариши учун хомашё етказиб берувчилардан бири ҳисобланар эди. Бироқ бу хабарга қарамасдан, компания муқобил ҳамкорлар билан алоқа ўрнатиш ва ишлаб чиқариш жараёнларига таъсирни камайтириш учун фаол чора кўрмоқда.\nМатериални Алишер Исмаилов тайёрлади.\nКиритилди: 11:28 21.06.2022. Ўқилди: 1777 марта. Фикрлар сони: 3 та.


Mobiuz'нинг 5G тармоғи синов тариқасида ишга...\n02.12.2021 17:40 0 2036\n1 декабр куни, Ахборот технологиялари ва коммуникацияларини ривожлантириш вазири Шерзод Шерматов Mobiuz мобил оператори фаолияти билан танишиб, бешинчи авлод тармоғи синов тариқасида ишга туширилиши маросимида иштирок этди.\nТадбир доирасида компаниянинг бугунги кундаги фаолияти ва эришаётган ютуқлари, 2025 йилгача ривожланиш режалари ҳақида батафсил маълумот берилди.\nАйни пайтда Mobiuz абонентлари сони 5 миллиондан ошган. Жисмоний ва корпоратив мижозлар учун ўнлаб тариф режалари, жумладан 7 йиллиги муносабати билан жорий этилган ноёб «Mobiuz 7 йил» тарифи амал қилмоқда. Республика бўйича компаниянинг 40 дан ортиқ офислари ва тижорат ҳамкорларининг 1,9 мингга яқин савдо шохобчалари абонентларга хизмат кўрсатмоқда.\nMobiuz Техник блоки вакиллари Хитой Халқ Республикаси билан амалга оширилаётган йирик инвестицион лойиҳа ҳақида батафсил маълумот бердилар. 2021-2024 йилларда Mobiuz таянч станциялари жиҳозларини тўлиқ замонавийига алмаштириш, 4G LTE тармоғи қамровини кенгайтириш, транспорт тармоғи ва коммутация қуйи тизимини ривожлантириш, алоқа ва мобил интернет сифатини ошириш, янги технологиялар жорий этиш режалаштирилган. 2021 йилнинг ўтган даврида ушбу лойиҳа доирасида мингдан ортиқ станция ишга туширилган.\nУшбу ҳамкорлик доирасида Тошкент шаҳрида Mobiuz'нинг 5G таянч станциялари ўрнатилди. АКТ вазири Ш.Шерматов бешинчи авлод тармоғи синов тариқасида ишга туширилишида иштирок этди ва унинг имкониятлари билан танишди. 2022 йилда 5G тўлиқ ишга туширилиши, бунинг учун тегишли тайёргарлик ишлари олиб борилаётгани таъкидланди.\nАКТ вазири Mobiuz'нинг замонавий пакетли коммутация ускуналари, сервер хоналари ва янгиланган биллинг тизими билан ҳам танишди. Хусусан, Mobiuz булутли хизматлар орқали интернетга мобил уланишни таъминлаш бўйича телекоммуникация соҳасида энг сўнгги ечимни ишга туширишга тайёрланмоқда.\nШ.Шерматов 2022-2025 йилларда алоқа ва интернет сифатини янада ошириш, янги маҳсулот ва хизматларни жорий этиш, шунингдек, мобил алоқа оператори фаолиятини кенгайтириш бўйича топшириқлар берди.\nТехнология 19/01, 12:52\nMobiuz «Бахтлиман» лойиҳасини амалга оширмоқда (видео)\nТехнология 02/01, 10:26\nMobiuz байрамона кайфият бағишламоқда (видео)\nЖамият 28/12, 12:35\nЛизингга техникалар! Ўзбекистонда янги компания иш бошламоқда


Кўп миллион долларлик фирибгарликлар учун қидирилган ўзбекистонлик Киевда ушланди\n00:47 / 20.01.2017\nКиев суди Ўзбекистонда кўп миллион долларлик молиявий фирибгарликларни амалга оширгани учун халқаро қидирувда бўлган Ўзбекистон фуқаросини ҳибсга олди. Бу ҳақда 19 январда Киев прокуратураси маълум қилди.\n"Киевнинг маҳаллий 9-сонли прокуратураси прокурорининг илтимоси билан Соломенский туман суди томонидан Ўзбекистоннинг 33 ёшли фуқаросига экстрадицион ҳибсга олиш қўлланган", дейилган хабарда.\nЭркак қўлга олинганда унинг ёнида Доминикана ва Ўзбекистон паспортлари бўлган.\nМаълум қилинишича, Интерпол бош котибияти маълумотларига кўра, эркак 91 млн долларлик маблағларни ўзлаштириш, 200 млн доллар ва 271 минг евролик хорижий валютани яшириш, жиноий фаолият оқибатида олинган 77,4 млн швейцар франки (77,2 млн доллар) ва 200 минг Латвия лати (302,9 минг доллар) кўринишидаги даромадни легаллаштиришда гумон қилиниб халқаро қидирувда бўлган.\nҲозирда Ўзбекистон Республикасининг мутассади идораларидан жиноятчининг Ўзбекистонга топширилиши бўйича тегишли сўров билдирилиши кутилмоқда.\nЎзбекистон фуқароси Киев фирибгарлик


ТОШПУЛАТ РАХМАТУЛЛАЕВ СОГДИАНА: Самарқанд Бутунжаҳон сайёҳлик ташкилотининг йирик тадбирини ўтказишга ҳозирлик кўрмоқда\nБутунжаҳон сайёҳлик ташкилоти жорий йилнинг июнь ойида Испанияда бўлиб ўтган 98-сессиясида ўзининг навбатдаги сессиясини Самарқандда ўтказишга бир овоздан қарор қилган эди. Шундан сўнг 2014 йилнинг 1 августида Ўзбекистон Республикаси Президентининг “Самарқанд шаҳрида БМТ Бутунжаҳон туризм ташкилоти Ижроия кенгашининг 99-сессиясини ўтказишни ташкил қилиш чора-тадбирлари ҳақида”ги махсус фармойиши қабул қилинди. Ушбу фармойишни бажариш ва халқаро тадбирга пухта тайёргарлик кўриш мақсадида вилоят ташкилий қўмитаси ва мувофиқлаштирувчи штаб тузилди.\n“Ўзбектуризм” миллий компанияси Самарқанд минтақавий бўлими бошлиғи Илҳом Суванов маҳаллий журналистлар учун ўтказилган брифингда ЮНВТО Ижроия кенгаши сессиясини юқори савияда ўтказиш учун олиб борилаётган тайёргарлик ишлари ҳақида батафсил сўзлаб берди.\nЎзбекистон ЮНВТОга 1993 йилда аъзо бўлган эди. Ушбу ташкилотнинг 2011 йилда бўлиб ўтган Бош ассамблеясида Ўзбекистон Республикаси иккинчи марта ЮНВТО Ижроия кенгаши аъзоси этиб сайланди. Шуни таъкидлаш жоизки, бу мақомга дунёнинг саноқли мамлакатларигина сазовор бўлишган. Самарқандда 2004 йилдан буён Бутунжаҳон сайёҳлик ташкилотининг Буюк ипак йўлида сайёҳликни ривожлантиришни мувофиқлаштириш бўйича минтақавий офиси фаолият юритмоқда.\nИлҳом Сувановнинг сўзларига қараганда, айни пайтда халқаро анжуман қатнашчиларини кутиб олиш, жойлаштириш, самарали ишлашини ва мароқли дам олишини таъминлаш мақсадида 11та ишчи гуруҳи ташкил этилган. Сессия ўтказиладиган “Форумлар мажмуаси”ги хонлар Бутунжаҳон сайёҳлик ташкилоти берган кўрсатмалар асосида тайёрлаб қўйилган. Таржимонлар ва журналистлар учун керакли шароитлар ҳозирланган.\nСўнгги маълумотлар бўйича, Бутунжаҳон сайёҳлик ташкилоти Ижроия кенгашининг 99-сессиясига қатнашиш учун 43та мамлакатдан 149 нафар иштирокчи ташриф буюради. Бундан ташқари, ЮНВТОнинг ўзидан ҳам иштирокчилар бўлади. Кўплаб мамлакатлардан оммавий ахборот воситалари вакиллари иштирок этиши кутилмоқда.\nБундай нуфузли анжуманнинг Самарқандда ўтказилиши бежиз эмас. Бу жаҳон ҳамжамияти томонидан Ўзбекистоннинг улкан сайёҳлик салоҳияти эътироф этилишининг ёрқин намунасидир.\nАвтор: Тошпулат Рахматуллаев на 19:06\nАнонимный 28 сентября 2014 г., 20:14\n"Форумлар мажмуаси" 'это где у нас такое?\nТошпулат Рахматуллаев 29 сентября 2014 г., 14:35\nТак теперь называется бывшая обкомовская дача, что недалеко от пищевого техникума


ОЗОДБЕК НАЗАРБЕКОВ МАНАСДА ПАХТА ТЕРИМЧИЛАРИ УЧУН! +ВИДЕО! 12.10.2018 13:29\nҲозирда юртимизда пахта терими авж палласида!\n“Ўзбекконцерт” ДМ санъаткор ва хонандалари ҳам, ўз санъати билан юрт хирмонига ҳисса қўшишмоқда. Улар жойларда пахта теримчилари учун ўзларининг энг севимли қўшиқларидан куйлаб, меҳнаткашларни руҳан ва маънан қўллаб-қувватлашмоқда!\nЎз концертлари билан теримчиларни қувонтириб, янада катта куч ва ғайрат билан ишлашга ундашмоқда!\nЎзбекистон Республикаси Маданият вазирининг биринчи ўринбосари, Ўзбекистон ва Қорақалпоғистон Халқ артисти Озодбек Назарбеков ҳам, 11 октябрь куни Жиззахнинг Манас қишлоғида пахта йиғим-теримида қатнашаётган теримчилар учун концерт дастурини тақдим этди!\nБундан пахта теримчиларининг қувончлари чексиз бўлди! Мазкур концертлар тиним билмай меҳнат қилаётган пахтакорлар ва теримчилар учун маданий ҳадя бўлди. Улар севимли санъаткорининг қўшиқларини бирга куйлаб, рақсга тушиб, маданий ҳордиқ чиқаришди!\nКонцерт теримчилар учун ҳақиқий байрамга айланиб кетди!\nЮртимиз бўйлаб давом этаётган пахта терими қизғин давом этмоқда.


Трампни бин Ладенга тенглаштиришди\n01.06.2018 13:20 0 9811\nДемократлар партиясидан АҚШ конгрессига номзод бўлган Ден Хелмер ўзининг сайловолди ролигида мамлакат президенти Доналд Трамп АҚШ демократиясига худди «ал-Қоида»нинг собиқ раҳбари Усама бин Ладен каби хавф солишини маълум қилган. Бу ҳақда «USA Today» газетаси хабар қилди.\n«11 сентябрь санасидаги терактдан сўнг Америка демократиясига бўлган энг йирик хавф ҳозир Оқ уйда яшамоқда. Ҳеч ким, ҳатто президент ҳам қонундан устун бўла олмайди», — деган Хелмер ўз ролигида.\nДен Хелмер Виржиния штатидан АҚШ Конгрессига ўз номзодини қўйган. Сайлов 12 июнь куни бўлиб ўтади.


Миллатлараро тотувлик ва диний бағрикенглик — тинчлик гарови\nБугун янги Ўзбекистон барча соҳаларда очиқ мамлакат сифатида жаҳон сиёсий майдонидан муносиб ўрин эгалламоқда. Юртимизда ҳукум сураётган дўстлик ва бирдамлик муҳити, Ўзбекистоннинг очиқ ташқи сиёсат олиб бораётгани дунё ҳамжамияти томонидан муносиб эътироф этилмоқда.\nБуларнинг барчаси мамлакатимизда Президентимиз Шавкат Мирзиёев раҳнамолигида амалга оширилаётган оқилона сиёсат, жамият ҳаётининг барча жабҳасида олиб борилаётган кенг қамровли ислоҳотлар самарасидир. Чунки дўстга садоқат, бирдамлик каби эзгу туйғулар халқимиз орасида қадрият даражасига кўтарилгани боис, бугун ҳам ушбу анъаналаримиз изчил давом этиб келмоқда.\nКонституциямиз ва қонунларимизда Ўзбекистон Республикасининг барча фуқаролари миллати, тили ва динидан қатъи назар, тенг ҳуқуқ ва эркинликларга эга экани мустаҳкамлаб қўйилган. Хусусан, Бош қомусимизнинг 4-моддасида “...Ўзбекистон Республикаси ўз ҳудудида истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилинишини таъминлайди, уларнинг ривожланиши учун шароит яратади”, деб белгиланган.\nАлбатта, бунинг учун турли миллат ва элат вакилларининг ҳуқуқ ва эркинликлари, қонуний манфаатларини таъминлаш, таълим олишлари, ўз қизиқишлари бўйича касб-ҳунар эгаллашлари, маданиятлари, урф-одатлари, анъаналарини сақлаш ҳамда ривожлантиришлари учун зарур шароитлар яратиб берилган. Умумтаълим мактабларида таълимни етти тилда олиб бориш йўлга қўйилиб, кўп сонли миллатлар тилида газета-журналлар чоп этиляпти, радио ва теледастурлар эфирга узатилмоқда.\nТурли миллат ва элатлар, диний конфессиялар вакиллари ўртасидаги аҳил-иноқлик, ҳамжиҳатликни таъминлаш борасида олиб борилаётган саъй-ҳаракатлар туфайли Ўзбекистонда барча диний конфессиялар ўз анъаналари ва удумлари, маросимларини адо этиб келмоқда. Жамиятимиздаги ўзаро бағрикенглик, меҳр-мурувват, эзгулик муҳити тинчлик ва осудалик, фаровонликни мустаҳкамлашга хизмат қилмоқда.\nТаъбир жоиз бўлса, бугун Ўзбекистон том маънода, диний бағрикенглик ва динлараро мулоқот борасида бутун дунёга намуна бўлмоқда. Энг муҳими, чет элларда яшовчи миллионлаб ватандошларимиз билан мустаҳкам алоқа ўрнатилаётгани ва қўллаб-қувватланаётгани мамлакатимизнинг нуфузи ва обрў-эътиборини кескин оширмоқда.\nБир сўз билан айтганда, Ўзбекистон азал-азалдан турли миллат ва элат, маданият ва дин вакиллари тинч-тотув яшаб келаётган муқаддас заминдир. Шу боис, бағрикенглик, миллатлараро тотувлик, динлараро ҳамжиҳатликни мустаҳкамлаш давлат сиёсатининг энг муҳим ва устувор йўналишларидан бирига айланган.\nКўришлар сони: 109


“MIGRANT” мобил дастуридан фойдаланаётган сони 7 минг нафардан ошди\n15:51 / 16.11.2015\n2015 йилнинг сентябрь ойида Москва шаҳридаги Ўзбек миллий – маданий автономияси ва “ЛексМобайл” юридик фирмаси ҳамкорликда янги ижтимоий лойиҳа – “MIGRANT” мобил дастури ишга туширилган эди.\nҲозирги пайтда дастур фойдаланувчилари Россияга кириш учун таъқиқ бор-йўқлигини аниқлаш, патент ва ишга рухсатноманинг ҳақиқий эканини текширишлари мумкин. Мазкур хизмат Россия ва ундан ташқарида меҳнат қилаётган меҳнат муҳожирларига рус, ўзбек ва тожик тилларида хизмат кўрсатади. Шу кунгача дастурдан фойдаланаётганлар сони 7000 дан ошиб кетди.\n“MIGRANT” дастури меҳнат муҳожирларининг ҳуқуқий хабардорлигини ва саводхонлигини ошириши эътироф этилмоқда. Шунингдек, дастур меҳнат муҳожирлари учун оддий ягона интерфейс орқали ижро ҳокимиятига қарашли турли органлар кўрсатаётган хизматлардан фойдаланишга имкон беради.\n“ЛексМобайл” ходимларининг сўзларига кўра, дастурга фойдаланувчилар эҳтиёж ва талабларидан келиб чиққан ҳолда кўпгина фойдали ва қизиқарли қўшимчалар киритиш режалаштирилган. Мобил дастури орқали яқин келажакда Федерал солиқ хизмати сайтига кирмасдан патент учун тўлов квитанциясини шакллаштириш, тўлов ўтказиш, шахсий ИНН ни аниқлаш ва бошқа ишларни амалга ошириш мумкин. Дастурга “эслатиш” функциясини киритилгач, у муҳожирни қачон патент учун тўлов ўтказиши лозимлиги, регистрация муддати қачон тугаши ва мамлакатни тарк этиши зарурлиги ҳақида ўз вақтида огоҳлантириб боради.\nДастур Android ва IOS платформаларида ишлайди. Уни кўчириб олмоқчи бўлганлар “Play Маркет” ёки “App Store” мобил дастурлар дўконларидан “Мигрант” ёки “Migrant” сўзларини киритиб топишлари мумкин.


Абул-Муъин Насафий ҳаёти ва ижоди — KUKALDOSH.UZ\n25.03.2018 / - Мақолалар, Юртимиз алломалари, Янгиликлар\nЮртимиздан етишиб чиққан буюк алломалардан бири Абул Муъин ан-Насафий ҳазратлари бўлиб, у зоти бобаракотнинг тўлиқ исмлари Маймун ибн Муҳаммад ибн Муҳаммад ибн Муътамад ибн Муҳаммад ибн Макҳул ибн ал-Фазл ан-Насафийдир. Ҳижрий 418 ёки 438 йил, милодий 1027 ёки 1028 йилда Мавороуннаҳр диёрида Насаф шаҳрида дунёга келганлар. Абдулкарим Самъоний Абул Муъин исмига «Ибсоний»ни ҳам қўшиб айтади ва Ибсон қишлоғи Қарши шаҳридан бир фарсаҳ (тахминан 5–6 чақирим) узоқликда жойлашганини таъкидлайди. Абул Муъин Насафий шу қишлоқда туғилган. Бу кишининг кунялари Абул-Муъийн, лақаблари эса «Аҳли сунна вал жамоанинг раиси», «Ҳақ ва дин қиличи», «Динсизларга зарба берувчи», «Мутакаллимлар (Ақоидшунослар) тили», «Зоҳид», «Фақиҳул Имом» бўлган. Унинг катта бобоси Макҳул Насафий (вафоти 930 й.) Имом Мотуридийнинг шогирдларидан эди. Бобоси Мўътамид ибн Макҳул Насафий эса ҳанафий олимлари орасида машҳур эди. Абул Муин бошланғич билимларни бобоси ва отасидан олади. Кейинчалик Абул Юср Паздавийга шогирд бўлади.\nАбул Муъин ан-Насафийнинг биринчи устози отаси Муҳаммад ибн Муҳаммад бўлиб, у зот ҳам замонасининг етук уламоларидан саналган. Абул Муъин отасидан Абу Ҳанифанинг “Ал-олим вал мутааллим” китобини ривоят қилганлари манбаларда зикр этилган. Шунингдек, катта боболари Абул Маъолий Муътамад ибн Муҳаммад ҳам ўзининг отасидан ривоят қилгани ҳамда Абу Саҳл ал-Исфаройинийдан илм олгани, ундан “Ахбору Макка” китобини ривоят қилгани манбаларда келган.\nАбу Муъийн Насафий ҳаёти давомида Мўтазилия, Карромия, Жаҳмия ва Ботинийлар каби фирқаларга раддия берганлар.\nУ киши қуйидаги китобларни таълиф этганлар:\nАбул Муъин ан-Насафий ҳаѐтининг кўп қисмини Самарқанд ва Бухорода илмий ижодий ишлар билан ўтказган. Шу даврлар орасида 15га яқин илмий асарлар таълиф этган бўлиб, жумладан: “Табсиратул адилла”, “Аттамҳид фи илм ат-тавҳид” ва “Баҳрул калом” асарлари шулардан энг машҳурлари саналади.\nҲаёти давомида кўплаб шогирдларни тарбияладилар. Шогирдларининг энг машҳурлари қуйидагилар:\nНажмиддин Умар Насафий, Оловуддин Самарқандий, Абу Бакр Кошоний, Абу Музаффар Толқоний, Аҳмад Баздавий, Абул Ҳасан Балхий, Абул Фатҳ Халамийлар.\nБу киши Имом Мотурудийнинг «Тавҳид» номли китобларига асосланиб шогирларига дарслар ўтганлар. Ушбу китобга дарс мобайнида «Табсиратул адилла» китоби таълиф этилди. Ушбу китобни «Тавҳид» китобига шарх десак ҳам бўлади. Зеро, бу китобда «Тавҳид»да ёзилган оддий халқ учун нотаниш баъзи сўзлар шарҳланган.\nАбул Муин Насафий аббосийлар ҳукмронлиги заифлашиб, инқирозга юз тутаёган даврда яшаб ижод қилди. Бу даврда сиёсий аҳвол анча кескинлашди. Бу ҳолат илм соҳасига салбий таъсир қилмади. Аксинча, юксак маданият маркази бўлган пойтахт Бағдодга беллашадиган Қуртуба, Қоҳира, Бухоро каби маданият ўчоқлари пайдо бўлди. Шундай илм-ирфон марказларида Абул Муин Насафийдек буюк олимлар етишиб чиқди.\n3-курс талабаси Жамолиддинов Ҳусанбой\n“Кўкалдош” ўрта махсус ислом билим юртида таништирув дарслари


Шавкат Мирзиёев: Давлат идоралари дастурдаги вазифаларни қунт билан, илм билан, ақл билан бажарса, кескин ўзгариш бўлади | O'zLiDeP\nМаълумки, 2021 йил мамлакатимизда “Ёшларни қўллаб-қувватлаш ва аҳоли саломатлигини мустаҳкамлаш йили” деб эълон қилинган эди. Шу борада тайёрланган дастур лойиҳаси умумхалқ муҳокамасига қўйилиб, 2 мингдан зиёд таклифлар, фикр-мулоҳазалар олинди, улар асосида қайта ишланиб, янада бойитилди.\nУшбу такомиллашган Давлат дастури Президентимизнинг жорий йил 3 февралдаги фармонига мувофиқ қабул қилинди. Унда 273 та банд бор. Бу чора-тадбирларни бажариш учун қарийб 30 триллион сўм, 2 миллиард 600 миллион АҚШ доллари ва 57 миллион евродан зиёд маблағ йўналтирилиши кўзда тутилган.\nУмумлаштириб айтганда, Давлат дастурининг асосий мақсади – ёшларни ҳар томонлама қўллаб-қувватлаш, аҳоли ўртасида соғлом турмуш тарзини қарор топтириш, иқтисодиётни ривожлантириш орқали халқ фаровонлигини оширишга қаратилган.\nВидеоселектор йиғилишида Давлат дастуридаги иккита катта йўналиш – иқтисодиёт ҳамда ижтимоий соҳаларга оид вазифалар ҳақида сўз борди.\n“Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастурида иқтисодиётни ривожлантириш бўйича 113 та чора-тадбир белгиланган. Бунда энг катта эътибор янги иш ўринлари ташкил этишга қаратилган.\nХусусан, ўз ишини бошламоқчи бўлганларга 7 миллион сўмгача субсидия, касбга ўқимоқчи бўлган эҳтиёжманд аҳолига 1 миллион сўмдан компенсация берилиши кўзда тутилган.\nМутасаддиларга ушбу маблағларни ажратиш тартибини тасдиқлаб, тезроқ амалиётга киритиш бўйича кўрсатма берилди. Бу орқали биринчи ярим йилликда 10 минг нафар, йил якунигача жами 20 минг нафар аҳолини иш билан таъминлаш мумкин.\nМаълумки, деҳқончилик билан шуғулланишни истаган ёшларга 10 сотихдан 1 гектаргача ер ажратиш бошланди. Давлатимиз раҳбари бу жараёнда адолат ва ҳалоллик бош мезон бўлиши, жамоатчилик фикри инобатга олиниши зарурлигини таъкидлади.\nОилавий тадбиркорлик учун ажратиладиган 6 триллион сўмлик кредит маблағларини самарали йўналтириш, ҳар бир маҳалланинг “ўсиш нуқталари”дан келиб чиқиб, тадбиркорлик салоҳиятини ошириш муҳимлиги қайд этилди.\nЖорий йилда 23 миллиард доллар қийматидаги инвестицияларни ўзлаштириш ҳамда 226 та йирик саноат ва инфратузилма объектларини ишга тушириш белгиланган. Давлатимиз раҳбари бу борадаги барча жараёнларни доимий мониторинг қилиб бориб, ўз вақтида ва сифатли бажарилишини таъминлаш бўйича мутасаддиларга топшириқлар берди.\nҚорақалпоғистон Республикаси ва вилоятларда 22 та йирик зиёрат объекти атрофини ободонлаштириш ва инфратузилмасини яхшилаш режалаштирилган. Шунингдек, авиаташувчиларга ички туризм йўналишларидаги авиачипта нархининг 25 фоизини, туроператорларга ҳаво ва темир йўл чипталари нархининг 15 фоизини ҳамда меҳмонхона хизматлари нархининг 10 фоизини қайтариш тартиби жорий этилади. Ушбу янги механизмлар орқали жорий йилда 1,7 миллион нафар хорижий ҳамда 7,5 миллион нафар ички туристларни жалб қилиш мумкинлиги таъкидланди.\nДавлат дастурида белгиланган бунёдкорлик ишлари кўлами ҳам кенг. Жумладан, йил якунига қадар 10 минг километрдан ортиқ ички ва қишлоқ йўлларини таъмирлаш, 15 минг километр электр тармоқлари ҳамда 4 мингта трансформаторни янгилаш, 700 дан ортиқ аҳоли пунктига тоза ичимлик суви етказиш вазифаси белгиланган. Шаҳарларда 21 мингта, қишлоқларда 8 минг 800 та уй-жойлар барпо қилиш режалаштирилган.\nЙиғилишда ушбу чора-тадбирлар ҳудудлар кесимида муҳокама қилиниб, мутасаддиларга қўшимча кўрсатмалар берилди. Коммунал хизматлар тизимини янада яхшилаш, кўп қаватли уй-жой фондини ва лифтларни таъмирлаш, кўприкларни реконструкция қилиб, кадастрини яратиш зарурлиги таъкидланди.\n“Обод қишлоқ” ва “Обод маҳалла” дастурлари жойлардаги “ўсиш нуқталари”дан келиб чиқиб, шакллантирилиши ҳамда маҳаллий кенгашларга киритилиши белгиланди.\nЖорий йилда жами 320 минг гектар янги ерларни қайта фойдаланишга киритиш ҳамда уларга экинларни оқилона жойлаштириш, насос станцияларини реконструкция қилиш ва сувни тежаш бўйича топшириқлар берилди. Озиқ-овқат хавфсизлигини таъминлаш мақсадида гўшт, сут, тухум ва балиқ маҳсулотларини кўпайтириш, бунинг учун жорий йилда қиймати 6 триллион сўмлик 1 минг 500 та янги лойиҳани ишга тушириш вазифаси қўйилди.\nДавлат дастурида аҳолини ижтимоий қўллаб-қувватлаш, тиббиёт, таълим ҳамда бошқа гуманитар соҳаларни ривожлантиришга қаратилган 93 та банд бор. Видеоселектор йиғилишида уларнинг энг муҳимларига тўхталиб ўтилиб, ижросини таъминлаш чоралари белгиланди.\nБолаларни қўллаб-қувватлаш фондини ташкил этиб, унга бюджетдан 100 миллиард сўм ажратиш, шунингдек, халқаро молия ташкилотлари грантларини жалб қилиш бўйича кўрсатма берилди. Жорий йил 1 сентябрга қадар меҳрибонлик уйларининг муҳтож битирувчиларини уй-жой билан таъминлаш зарурлиги таъкидланди.\nЯна бир қулайлик – бу йил 1 июндан бошлаб, пенсия тайинлашда 2005 йилдан аввалги йиллар учун иш стажини шахснинг меҳнат дафтарчасидаги ёзувлар асосида, тасдиқловчи ҳужжатлар талаб этилмасдан ҳисоблаш тартиби жорий этилмоқда. Бунинг натижасида, йил якунига қадар 100 минг, келгуси йилда яна 200 минг фуқаро ортиқча сарсон бўлмай пенсия олиш имкониятига эга бўлади.\nЖорий йилда бюджет ҳисобидан 22 та болалар боғчаси ва 31 та янги мактаб қуриш, ҳар бир туманда физика фанига ихтисослашган биттадан мактаб ташкил этиш бўйича топшириқлар берилди.\nАҳоли саломатлиги ҳақида сўз борар экан, коронавирусга қарши эмлаш бошланиши айтилди. Соғлиқни сақлаш вазирлигига биринчи навбатда эмланиши зарур бўлган аҳоли тоифасини белгилаб, электрон рўйхатини шакллантириш, оилавий поликлиника ва қишлоқ шифокорлик пунктларидаги 3 мингдан зиёд эмлаш бўлимлари ва қўшимча 800 та мобил бригада ташкил этиш вазифаси қўйилди.\nМаданият марказлари, музейлар ва театр биноларини таъмирлаш ҳамда жиҳозлаш бўйича кўрсатмалар берилди.\n– Давлат дастуридан асосий мақсад қоғоз ёки ҳисобот эмас, балки амалий натижаларга эришиш, одамлар ҳаётида ижобий ўзгаришлар қилиш. Бунинг учун ҳар бир раҳбар ўз фаолиятида натижа кўрсатиши зарур ва шарт, – дея таъкидлади Президент.\nЙиғилишда вилоят, туман, шаҳар халқ депутатлари кенгашлари Давлат дастурини ўз ҳудудида амалга ошириш бўйича чора-тадбирлар режасини ишлаб чиқиши, Адлия вазирлиги дастурнинг ҳар бир банди ижроси бўйича “туманбай” назорат ўрнатиши зарурлиги таъкидланди.\nВазирлар Маҳкамаси ҳар ойда дастур ижросини танқидий муҳокама қилиб, вазифаларнинг ўз вақтида ва тўлиқ ижро этилишига кўмаклашади. Олий Мажлис палаталари ҳар чоракда Бош вазир ва ҳукумат аъзоларининг Давлат дастури бажарилиши юзасидан ахборотларини эшитади ҳамда бу борада вазирлик ва идоралар фаолияти самарадорлигини оширишга қаратилган таклифлар беради.\nВидеоселектор йиғилишида Бош вазир ва унинг ўринбосарлари, вазирлар, ҳокимлар Давлат дастури ижросини ташкил этиш режалари юзасидан ахборот берди.


* Нуронийлар ҳақида ҳикоялар\nИнсон олдига аниқ бир мақсад қўйса, албатта унга эришади. Чунки мақсадсиз киши лангарсиз кемага ўх¬шайди. Тинимсиз меҳнати натижаси ўлароқ жамиятда ўз ўрнига эга бўлиб, ҳурмат-иззат топган, айни чоғда прокуратура фахрийси сифатида кексалик гаштини сураётган Саид Шодиев¬ (суратда: чапдан иккинчи) шогирд¬ларига маслаҳатлар бераркан, бу гапни такрор-такрор айтишдан чарчамайди. Зеро, бу ҳаёт фалсафаси тизимда ишлаган кезлари унинг етук мутахассис сифатида шаклланишида пиллапоя вазифасини ўтаганди-да...\n1949 йилда Вобкент туманида, оддий деҳқон оиласида туғилган Саид Шодиев ўрта мактабни битиргач, меҳнат фао¬лиятини оддий колхозчиликдан бошлади. У қайси корхонада ким бўлиб ишламасин, иродасини чиниқтириб борди. 1977 йилда Бухоро транспорт прокуратураси иш ўрганувчиси бўлиб ишга кирди. Шу тариқа ҳуқуқшунос сифа¬тидаги фаолияти бошланди. Тошкент давлат университети ҳуқуқшунослик факультетининг кечки бўлимида таҳсил олди. 30 йилдан зиёдроқ муддат мобайнида вилоятда прокуратура тизимининг турли лавозимларида ишларкан, ҳуқуқ-тартиботни мус¬таҳкамлашга муносиб ҳисса қўшди. Узоқ йиллар Бухоро, ¬Когон, Ромитан туманлари ва ¬Бухоро шаҳар собиқ Тўқимачилик тумани прокурори бўлиб, 1999 йилдан 2004 йилгача вилоят прокуратураси умумий назорат бўлими бошлиғи, 2004 йилдан 2009 йил¬гача вилоят прокуратураси -фуқароларнинг ҳуқуқ ва эркинликлари, жамият ва ¬давлат манфаатларини ҳимоя қилиш бўлими бошлиғи вазифасида ишларкан, изланувчанлиги боис тизимда ўз ўрнига эга бўлиб борди. Ёшларга касб сирларини ўргатиб, малакали ҳуқуқшунослар тайёрлади. Талабчан мураббий, меҳрибон устоз сифатида ҳурматга сазовор бўл¬ди.\n— Прокуратура ходими, аввало, ҳалол бўлиши, одамларни тинглай олиши, ҳуқуқий билим ва касб маҳоратини ошириб бориши, маънавиятли шахс бўлиши зарур, — дея таъкидлайди у. — Прокурор қатъиятли, мас¬ъулиятли бўлиши, инсон тақдирига дахлдор шахс сифатида қонун устуворлигини таъминлашда бор билим ва маҳорати, сало¬ҳиятини ишга солиши талаб этилади. Қолаверса, прокуратура соҳасида ишлаётган ҳар бир ходимнинг вужуди масъулият ҳисси билан чул¬ғанмоғи лозим.\nСаид Шодиев умр бўйи мана шу мезонларга амал қилди. Прокуратура тизимида ўзига хос мактаб яратди. Саид ака шогирдларига нисбатан қаттиққўл, талабчан эди. Ҳамкасбларини ҳам шунга даъват этарди. ¬Ўзи тажрибали ҳу¬қуқ¬шунос бўл¬са-да, соҳага оид янги чиққан адабиётларни мутолаа қи¬лишдан эринмасди. Ҳар бир ишни ипидан игна¬сигача қунт билан ўрганарди. Унинг тинимсиз меҳнатлари туфайли бугунги кунда кўп¬лаб шогирдлари қонунчиликни мус¬таҳкамлаш йўлида фидойилик кўрсатиб келмоқда.\nТажрибали ҳуқуқшуноснинг меҳнатлари му¬носиб рағбат топди. Нафақага чиққач, вилоят прокуратураси фахрийлар кенгаши раиси сифатида фаолият юрита бошлади. Бугунги кунда кексалик гаштини сураётган бўлса-да, иш тажрибаси, керакли маслаҳатлари билан шогирдларига холисона ёрдамга тайёр.\n— Адолат, ҳақиқат деб аталмиш буюк мақсад йўлида қанча довонлар ошдик — дейди у биз билан суҳбатда.— Кўзланган манзилга минг бир машаққат билан етиб келдик. Истиқболимни менга йўл кўрсатган ¬устозларим меҳнатларисиз тасаввур эта олмайман. Зотан, улардан қатъиятлилик ва ўз устимда ишлашни ўргандим. Шу боис устозларимдан умр бўйи қарздорлик ҳиссини туйиб яшайман.\nСаид Шодиев — мақсади сари интилишга ҳамма вақт ўзида куч топа олган собит инсон. Беш фарзанднинг падари бузруквори. Турмуш ўр¬тоғи Ширин опанинг садоқатли суянч тоғи. Фарзандлари унинг издошлари. Ўғли Сардор Шодиев Ромитан ¬туман прокурори ўринбосари бўлиб ишламоқда. Қизлари олий маълумотли касб эгалари бўлиб, эл корига елка тутишган. Шогирдлари сўроқлаб келганида, Саид аканинг кўнгли кўтарилиб, шу кунларга етказганига шукрона айтади. Бахт сурурини туяди. Зеро, меҳнатдан топилган бахт, машаққат эвазига эришилган обрў, фидойилик ортидан эгалланган мартаба инсонни саодатга етказади.


19 Июл 2019 2812\n«Правда Востока» газетасида 2019 йил 10 апрель сонида турли мансабдор шахсларнинг бефарқлиги ва муаммоларга қизиқмаётгани билан боғлиқ юзага келган ноқулайликлар юзасидан пойтахтимизнинг Мирзо Улуғбек тумани аҳолисининг кўплаб инстанцияларга қилган мурожаатлари ҳақида сўз юритилган «Бизга паркни қайтаринг!» сарлавҳали мақола чоп этилганди.\nОрадан уч ой ўтди ва биз яна муштарийларимиз илтимосига биноан, ушбу мавзуга қайтдик. Биринчи борган жойимиз Мирзо Улуғбек туманидаги бир ярим йилдан бери ёпиқ турган «Гулшан» боғи бўлди. Парк ҳеч қандай шов-шувсиз очилган! Яъни дарвозадаги қулф олиб ташланибди ва яшил ҳудудга ўтиш кунига 24 соат давомида бепул. Шу атрофда турадиган аҳоли вақтни кечиктирмай, болалар билан оналар, ўсмирлар у ерга йўл олишган ҳам. Энди у ерда кечқурунлари турли гуруҳлар тўпланмоқда, дайдилар тунаб қолишяпти, бўш шишалар ва чиқиндилар сочилиб ётибди.\n«Яшил ҳудуд»ни, яъни «туманнинг ўпкаси»ни келгусида нималар кутаётганига изоҳ бериши учун парк директори вазифасини бажарувчи Дониёр Жалилов билан боғландик.\n- «Гулшан» парки давлат муассасаси бўлиб, бутун пойтахтда бунақалардан фақат иккита, - дейди директор вазифасини бажарувчи. - Ривожлантириш учун катта маблағ талаб қилгани боис узоқ вақт қаровсиз қолди. Аҳолининг фойдаланиши, паркни тозалаб ва тартибга келтириш учун шунчаки ҳеч ким келиб, пул таклиф қилмайди, шу боис бугун биз уни қайта тиклаш ва асл мақсадда фойдаланилиши, яъни яна шаҳарликларнинг ҳордиқ олиш масканига айлантириш борасида қатор лойиҳаларни ишлаб чиқдик. Таклиф этилаётган ташаббуслар орасида - арқон парки ва Марказий Осиё минтақаси учун ноёб ҳисобланган бир нечта аттракционлар бор. Улар фаол дам олишни севувчиларни ўзига жалб қилиш имконини беради. Лойиҳалар республиканинг қатор идораларига, жумладан, Маданият вазирлигига ҳам жўнатилган. Ўзим ҳам унга яқин жойда истиқомат қиламан, шу боис парк ҳудудининг қайта тикланишидан манфаатдорман. Фақат битта нарсани сўраймиз - бизга вақт беринг ва биз, албатта, шаҳар инфратузилмасига оммавий дам олиш ва ҳордиқ чиқариш мумкин бўлган тўлақонли парк майдонини қайтарамиз.\nПаркнинг очилиши ҳақида маҳаллий аҳоли Мирзо Улуғбек тумани ҳокимлигидан жавоб олди. Дирекция уни қайта ташкил этиш учун маблағ жалб қилиш бўйича иш олиб бормоқда экан. Бироқ мақолада тасвирланган бошқа муаммолар ҳақида лом-мим дейилмаган. Ва муштарийларга уларни эслатиб ўтамиз: ишламайдиган чойхона, қурилиш чиқиндилари, тошлар билан кўмилиб кетган ва устидан бинолар қурилган «Тўрт ариқ», яқин атрофда болалар боғчасининг йўқлиги, битта ишлайдиган савдо нуқтасига эга бўм-бўш бозор, қурилиши тўхтаб қолган маиший хизмат кўрсатиш уйи, ҳисоб-китоб кассалари, йўллар четида пиёдалар йўлкасининг йўқлиги.\nФуқаролар ўзларини эшитишларига бўлган умидни узишмаяпти, турли идораларга мурожаат қилишда давом этишмоқда. Уларнинг айтишича, кейинги шикоятлар объекти прокуратура назорат органлари бўлади.\n«Правда Востока» газетасининг 2019 йил 19 июлдаги 144-сонида «Надежда жителей питает…» сарлавҳаси билан нашр этилган.\n14 Июл 2020 3004\n22 Июл 2020 2439\n20 Июл 2020 2320\n14 Июл 2020 1651\n14 Июл 2020 1510\n15 Июл 2020 1305\n21 Июл 2020 1248


Газета Норма маслахатчи / 2015 год / № 9 / Хўжалик юритиш қоидалари\nМеҳнат кодексининг 203-моддасига кўра бевосита пул ёки товар қимматликларига хизмат кўрсатувчи ходим унга махсус ёзма шартномага асосан ишониб топширилган қимматликлар сақланишини таъминламаганлик учун тўлиқ моддий жавобгар бўлади. Омборчилар, кассирлар ҳамда моддий ва пул маблағларини масъулиятли сақлашга қабул қилган бошқа ходимлар моддий жавобгар шахслар ҳисобланадилар. Улар моддий жавобгарлик тўғрисида ёзма шаклда мажбуриятлар оладилар. Бундай ходимлар ҳужжатлар (юкхатлар, касса ордерлари ва ҳоказо) асосида моддий қимматликлар, пулларни қабул қиладилар ва топширадилар, тегишли ҳисоб регистрларида (омбор ҳисоби карточкалари ёки дафтарлари, касса дафтари ва бошқалар) улар ҳисобини юритадилар. Яъни моддий жавобгар шахслар моддий ресурсларга ишлов бериш билан боғлиқ кенг доирадаги хилма-хил ишларни бажарадилар.\nҲолбуки амалиётда кўпинча ходимларга корхонанинг асосий воситалари қабул қилиш-топшириш далолатномаси бўйича моддий жавобгарликка берилади.\nМеҳнат тўғрисидаги қонун ҳужжатларини тўғри қўллаш мақсадида бир қатор масалаларни тушунтириб беришингизни сўраймиз.\nБухгалтер, кадрлар бўйича инспектор, юристни – компьютер техникаси, ёзув-чизув қуроллари ва ишлаш учун зарур бошқа жиҳозларга эга бўлган ҳар қандай ходимни моддий жавобгар шахс этиб тайинлаш мумкинми? Амалиётда хўжалик мудири кўпинча мазкур мол-мулкни ходимларга ўтказади, улар ўз навбатида олинган жиҳоз учун имзо чекадилар ва бу билан моддий жавобгар шахсларга айланадилар, яъни улар тўлиқ жавобгар бўладилар.\nҚиммат турувчи дастгоҳда хом ашё ва материаллардан маҳсулот ишлаб чиқарадиган ходимни дастгоҳлар, хом ашё ва материаллар сақланишини таъминлаш учун моддий жавобгар шахс этиб тайинлаш мумкинми?\nҚабул қилиш-топшириш далолатномаси бўйича ходимлар зиммасига асосий воситалар: бинолар, деворлар, дарвозалар, қўриқлаш миноралари, турникет-порталлар, автомашиналар учун дарвоза, қўриқчи итлар, ўт ўчириш шланглари қуритиладиган устунлар, берилган коржома учун моддий жавобгарликни юклаш мумкинми?\nАЖ директори вазифасини вақтинча бажарувчи.\n– Биринчи навбатда пул ва товар қимматликларига хизмат кўрсатадиган ходимнинг моддий жавобгарлиги ва тўлиқ моддий жавобгарлиги тушунчаларини фарқлаш лозим.\nЧЕКЛАНГАН ВА ТўЛИқ МОДДИЙ ЖАВОБГАРЛИК\nМеҳнат кодексининг (МК) 198-моддасига кўра ходим иш берувчига унга бевосита етказилган ҳақиқий зарарни тўлаши шарт. Бевосита етказилган ҳақиқий зарар деганда иш берувчининг мавжуд мол-мулки (шу жумладан иш берувчи учинчи шахслардан ижарага олган мол-мулк) амалда камайганлиги ёки ёмон ҳолатга келганлиги, шунингдек иш берувчининг ортиқча тўловлар қилиш зарурати тушунилади. Иш берувчининг мол-мулкига авайлаб муносабатда бўлиш ходимнинг вазифаларидан бири бўлиб, у деярли ҳар доим меҳнат шартномасида кўрсатилади. Бироқ МКнинг 201-моддасида чекланиш назарда тутилган, унга кўра ходим етказилган зарар учун фақат ўзининг ўртача ойлик иш ҳақи миқдори доирасида моддий жавобгар бўлади. МКнинг 207-моддасига кўра ўртача ойлик иш ҳақидан ортиқ бўлмаган миқдорда етказилган зарар суммаси айбдор ходимдан иш берувчининг фармойишига мувофиқ ундирилади. Фармойиш зарар етказилганлиги аниқланган кундан бошлаб 1 ой ичида чиқарилиши мумкин. Агар етказилган зарар суммаси ходимнинг ўртача ойлик иш ҳақидан ошиб кетса ёки зарар аниқланган кундан кейин бир ойлик муддат ўтган бўлса, зарар суд тартибида ундирилади. Шу тариқа, ҳар қандай ходим иш берувчининг мол-мулкига зарар етказган ҳолда мазкур зарарни тўлаши шарт ва, агар суд томонидан бошқача чора белгиланмаган бўлса, ўзининг ўртача ойлик иш ҳақи миқдори доирасида моддий жавобгар бўлади.\nМКнинг 202-моддасига мувофиқ етказилган зарар учун қуйидаги ҳолларда ходимга тўлиқ моддий жавобгарлик юклатилади:\nмахсус ёзма шартнома асосида унга ишониб топширилган қимматликларнинг сақланишини таъминламаганлик учун;\nбир галлик ҳужжат асосида олинган қимматликларнинг сақланишини таъминламаганлик учун;\nқасддан зарар етказилганда;\nалкоголли ичимликдан, гиёҳвандлик ёки токсик модда таъсиридан мастлик ҳолатида зарар етказилганда;\nходимнинг суд ҳукми билан аниқланган жиноий ҳаракатлари натижасида зарар етказилганда;\nтижорат сирлари ошкор этилганда;\nқонунларда, шунингдек Ўзбекистон Республикаси Ҳукуматининг қарорларида назарда тутилган ҳолларда.\nМеҳнат тўғрисидаги қонун ҳужжатларида иш берувчига пул ёки товар қимматликларига хизмат кўрсатиш вазифасига кирадиган ходим билан махсус ёзма шартнома тузиш мажбурияти қўйилади. МКнинг 203-моддасининг биринчи қисмида белгиланишича, хизмат вазифаларига пул ёки товар қимматликларига хизмат кўрсатиш кирмайдиган ходим билан тузилган тўлиқ моддий жавобгарлик тўғрисидаги шартнома ҳақиқий эмас деб эътироф этилади. Бунинг устига, ана шундай шартномалар тузиш мумкин бўлган ходимларнинг рўйхати жамоа шартномасида, агар бундай шартнома тузилмаган бўлса, – иш берувчи билан касаба уюшмаси қўмитаси ёки ходимларнинг бошқа вакиллик органи ўртасидаги келишувга биноан белгиланади (МКнинг 203-моддаси иккинчи қисми). Шу тариқа, агар корхонанинг жамоа шартномасида тўлиқ моддий жавобгарлик тўғрисида шартнома тузиш мумкин бўлган ходимлар тоифалари рўйхати белгиланмаган бўлса ёки у тузилмаган ва касаба уюшмаси қўмитаси ёхуд ходимларнинг бошқа вакиллик органи мавжуд бўлмаса, иш берувчи ходим билан, ҳатто ходимнинг розилиги билан, тўлиқ моддий жавобгарлик тўғрисида шартнома тузиш ҳуқуқига эга бўлмайди. Агар бундай шартнома тузилса ҳам, у МКнинг 5-моддаси боис ҳақиқий деб ҳисобланмайди, унда белгиланишича, ходимларнинг аҳволини қонун ҳужжатлари ва бошқа меъёрий ҳужжатлар билан қиёслаганда ёмонлаштирадиган шартларга эга бўлган меҳнат тўғрисидаги келишувлар ва шартномалар ҳақиқий эмас деб ҳисобланади.\nИш берувчилар кўпинча меҳнат ҳуқуқининг тўлиқ моддий жавобгарликка тааллуқли бўлган меъёрларини хато қўллайдилар. Чунончи, фирмалардан бирининг директори ўзининг мол-мулкини ҳимоя қилиш учун ходим кундалик ишда фойдаланадиган барча анжомларини – компьютердан тортиб степлерга қадар – ҳар бир ходимнинг тўлиқ жавобгарлигига берди, буни ҳар қандай мол-мулк қимматга эгалиги ва ходим унинг учун жавоб бериши кераклиги билан асослади.\nАЙБДОРМИ – ЖАВОБ БЕРАДИ\nШуни назарда тутиш лозимки, чекланган ҳамда тўлиқ моддий жавобгарлик чоғида ходим унга ишониб топширилган мол-мулкнинг йўқотилиши, шикастланиши ёки йўқ қилинишига олиб келган қилмишни (ҳаракат ёки ҳаракатсизликни) содир этишда айбдорлиги белгиланган тақдирдагина зарарни қоплаши шарт. Иш берувчи зарарни муайян ходимлардан ундириш тўғрисида қарор қабул қилишдан олдин етказилган зарар миқдорини белгилаш ва унинг келиб чиқиш сабабини аниқлаш мақсадида текшириш ўтказиши шарт. Бундай текшириш ўтказилиши учун иш берувчи тегишли мутахассислар иштирокида комиссия тузишга ҳақли (МКнинг 204-моддаси биринчи қисми).\nСаволингизга қараганда, сиз заводнинг бутун мол-мулки ва товар-моддий қимматликларини ўз ходимларингиз жавобгарлигига бериш ниятида экансиз. Бундай ҳоллар амалиётда кўп учрайди. Ҳолбуки йўқолиши ёки шикастланиши ташкилотга жиддий моддий зарар етказадиган мол-мулк жавобгарликка берилиши керак, компьютерлар, дастгоҳлар, хизмат машиналари ва бошқаларнинг шикастланиши бунга мисол бўлади. Албатта, цех бошлиғи бутун цех жиҳозларининг сақланиши учун жавоб бера олмайди. Ана шу мантиққа амал қилинадиган бўлса, бутун завод учун моддий жавобгарликни директор зиммасига юклаш мумкин бўлиб, айни у чиқариб олинган лампочкалар ва бузилган эшик дасталари каби майда камчиликлар учун ҳам шахсан моддий жавобгар бўлар эди.\nМеҳнат тўғрисидаги қонун ҳужжатларида мол-мулкни моддий жавобгарликка топширишнинг аниқ усули кўрсатилмаган. Шу сабабли сиз уни қабул қилиш-топшириш далолатномаси ёки ўз хоҳишингизга кўра бошқа ҳужжат бўйича топширишингиз мумкин. Бунда ҳужжатда ходим мол-мулк учун жавобгар бўладиган иш вақти, унинг айбини истисно этадиган ҳолатлар ва бошқалар қайд этилиши керак.\nУмуман олганда, фикримизча, меҳнат тўғрисидаги ҳамда бухгалтерияга доир қонун ҳужжатларида моддий жавобгарлик масалаларини махсус йўриқнома ва стандартлар қабул қилиш йўли билан янада аниқ тартибга солиш мақсадга мувофиқ бўларди.\nПрочитано: 13003 раз(а)\n2015-04-27 16:38:23, Гость_ПК:\n2017-02-06 00:43:05, Гость_:\n2018-09-15 17:10:05, Гость_:


А.Тожибой ўғли юртига қайтяпти\n26 июн 2022, Тошкент вақти: 06:25\nҚозоғистонда қочқинликда яшаётган ўзбекистонлик инсон ҳуқуқлари ҳимоячиси Абдулла Тожибой ўғли юртига қайтишга қарор қилганини билдирди. “Озодлик” мухбири у билан суҳбатлашди.\nА.Тожибой ўғли жорий йилнинг апрель ойида Ўзбекистондан чиқиб кетган эди.\nУнинг айтишича, унга нисбатан тазйиқлар кучайгандан сўнг мамлакатни тарк этишга қарор қилган.\n“Кейин Бишкекка учиб кетдим. Бишкекда БМТ қочқинлар идорасининг Қирғизистондаги ваколатхонасига мурожаат этдим. Мурожаат қилган кунимиздан бошлаб, улар қанчалик имконга эга экани тўғрисида менга маълумот берди, яъни ўша ерда ҳаёт кечириш, еб-ичишга кетадиган маълум миқдордаги пул ва у пул ҳеч қачон ўша ердаги шароитга тўғри келмаслигини билдим. Ўша 2 минг қирғиз сўми ва 10-15 кг. озиқ-овқат. Бу ҳам ўз вақтида берилмайди. Ўша ердаги ходимларнинг айтишича, марказдан кам пул ўтказилар ёки баъзи пайтлари вақтида пул келмас экан. Баъзилар бир, бир ярим ой, айримлари эса олти ойда бунга эришар экан. Бу пайтгача ўша қочқинлар қандай ҳаёт кечиради, қандай аҳволда экани эса БМТ ходимларини қизиқтирмайди ва қизиқтирмаган ҳам. Мен ҳижратда бўлганлар билан учрашиб, у ердаги вазиятни ўз кўзим билан кузата бошладим”,- деди А.Тожибой ўғли.\nБундай муносабатга дуч келган А.Тожибой ўғли БМТ ваколатхонаси ва ташкилотнинг Женевадаги бош қароргоҳи олиб бораётган сиёсатга қарши норозилик акцияси ўтказишига сабаб бўлди.\n“Айнан қочқинларнинг ҳуқуқини ҳимоя қилиш, яъни ваколатхона ҳодимларининг қочқинларга нисбатан хатти-ҳаракатлари, қилаётган ишлари, бепарволигини уларга нисбатан бир қийноқ сифатида кўрдим. Шунга қарши бир норозилик акциясини ўтказдим ҳамда олий комиссарнинг истеъфосини сўраб пикет қилдим”,- дейди Абдулла Тожибой ўғли.\nШунга қарамай, ҳуқуқ ҳимоячиси сўзларига кўра, ҳаттоки БМТ каби нуфузли ташкилот ҳам ўзига нисбатан танқидни ҳазм қила олмаслигига гувоҳ бўлган.\n“Ўз ҳуқуқини, ўз хавфсизлигини, ўз ҳурматини, ўзига керак нарсани талаб қилиш ёқмаса керак. Бу диктатор давлатларда ҳам худди шундай ва билдимки, ҳатто халқаро ташкилот бўлган БМТга ҳам танқид ёқмас экан”,- дейди А.Тожибой ўғли.\nАбдулла Тожибой ўғли БМТ қочқинлар идораси Бишкек ваколатхонасининг қочқинлар, хусусан, ўзбек қочқинларига бўлган муносабатига норозилик сифатида ташкилот ёрдамидан воз кечиб, Олмаотага келганини маълум қилди.\nБироқ, унинг айтишича, БМТ қочқинлар идорасининг Олмаотадаги ваколатхонаси фаолияти ҳам Бишкекдагидан фарқ қилмас экан.\n“У тарафда ҳам, бу тарафда ҳам ҳижрат қилганларга нисбатан ўта лоқайдлик, ўта беҳурматлик десам ҳам бўлади, устидан кулиш, десам ҳам бўлади, сезилиб, кўриниб турди. Шахсан ўзим Ўзбекистонга қайтишим тўғрисида Қозоғистондаги ваколатхонага бир маълумот билан ёзма равишда мурожаат этганимда ходимидан: “Қандай келган бўлсанг, шундай кетасан”, деган жавобни олдим. Бу ўта ачинарли ҳол. Албатта, ҳар ким ўз юрти учун бир иш қилган бўлса, ўша ер учун қилган бўлади, аммо барибир қадринг учун йиғлар экансан”,- деди А.Тожибой ўғли.\nОзодлик: Барибир ОАВ орқали Ўзбекистонни тарк этганингиз ҳақида маълумотлар берилди. Ҳозир эса сиз қайтмоқчисиз. Қандайдир хавотир борми?\nА.Тожибой ўғли: Албатта, шундай ҳолатлар бўлмайди, деган гап нотўғри бўлади. Хавотир, албатта, бор. Лекин ўйлашимча, ўзга юртда мана шундай аҳволда юргандан кўра, ўз юртингда фаолиятингни давом эттирганинг соз бўлса керак, деб ўйлайман.\nОзодлик: Абдулла ака, бошқа қочқинлар ҳам сиз айтган қийин вазиятларда 3-4 йил яшаб, кейин учинчи давлатлардан бошпана олиб кетяпти. Сиз ҳам шу муддат кутишингиз мумкин эди-ку?\nА.Тожибой ўғли: Гап шундаки, мен ўз ҳуқуқларим топталиши, устимдан тажриба ўтказилишига йўл қўймайман. Ўзбекистонда ҳам шундай бўлганида, мен ўз норозилигимни кўрсатиб, ўз ҳуқуқларим, қолаверса, фуқаролар ҳуқуқларини ҳимоя қилган эдим. Қаерда бўлсам ҳам ҳуқуқларим бузилишига йўл қўймайман ва ўз ҳуқуқларимни ҳимоя қиламан. Мен ҳар вақт курашганман, ҳар доим инсон ҳуқуқлари учун курашганман,\nҲуқуқ ҳимоячиси уни Ўзбекистонда қандай қийинчиликлар ва тўсқинликлар кутишидан қатъи назар, аввалгидай ўз фаолиятини давом эттириши ҳамда 2009 йилда Ўзбекистон парламентига бўлиб ўтадиган сайловда ўз номзодини қўйишини билдирди.


«МУЯССАР ФИҚҲ» номли китобни эътиборингизга ҳавола этиб борамиз | Muslimaat.uz\nМанзилингиз:Муслимаат»Бош саҳифа»Янгилик ва хабарлар»«МУЯССАР ФИҚҲ» номли китобни эътиборингизга ҳавола этиб борамиз\n«МУЯССАР ФИҚҲ» номли китобни эътиборингизга ҳавола этиб борамиз\nBy Muslimaat on Mart 12, 2018 Янгилик ва хабарлар, Фиқҳ дарслари\nМуҳтарам сайтимиз мухлислари! Бугундан бошлаб Ислом оламида кўзга кўринган уламолардан саналмиш Муҳаммад Фаҳмий Сақо раҳимаҳуллоҳ томонидан тайёрланган ва Қуръони Карим ҳифзи бўйича Умумжаҳон Ҳайъати тақдим этган «МУЯССАР ФИҚҲ» номли китобни эътиборингизга ҳавола этиб борамиз.\nЎз Китобида динда фақиҳ бўлишга тарғиб қилган оламлар Робби Аллоҳ таолога ҳамдлар бўлсин! «Аллоҳ кимга яхшиликни ирода қилса, уни динда фақиҳ қилиб қўяди», деган пайғамбарлар саййиди Муҳаммад соллаллоҳу алайҳи васалламга, у зотнинг Оли байтларига ва саҳобаларига салавоту саломлар бўлсин!\nҚуръони Карим ҳифзи бўйича “Умумжаҳон Ҳайъати” Ислом оламининг турли томонларидаги ҳанафий фиқҳини ўрганишга ҳарис бўлган кишиларга ушбу китобни мамнуният ила тақдим этмоқда.\nҲайъат ўзининг “Қуръон маъҳадлари” орқали Қуръони Каримни яхши ўзлаштирган ҳамда машҳур шаръий илмларни яхши эгаллаган комил мусулмон шаҳсни тайёрлашга ҳаракат қилади. Ўзининг таълим режаси асосида ҳар бир исломий давлатда кенг тарқалган мазҳабга кўра фиқҳ илмини ўргатишни йўлга қўйган. Бундан кўзланган мақсад, жамиятда ўз вазифасини тўлақонли адо этадиган, таълим беришга ва имом хатибликка салоҳиятли Қуръон хофизларини тайёрлашдир.\nШунга биноан Ҳайъат вакиллари амалдаги тўрт мазҳаб фиқҳига доир енгил таълим режасини туздилар. Ҳанафий мазҳаби учун эса Муҳаммад Фаҳмий Сақо роҳимаҳуллоҳ тайёрлаган, поклик ва намоз бобларини ўз ичга олган “Қуръон ҳалқаларининг толибларига ҳанафий мазҳабидаги фиқҳ китоби” танланди. Бу манҳажни кенгайтириш ва такомиллаштириш вазифасига Фақиҳ Доктор Муҳаммад Али ан-Надавий тайинландилар ва ушбу вазифани аъло даражада бажардилар. У киши китобдаги масала ва баҳсларни такомиллаштириш, оят ва ҳадисларни таҳриж қилиш учун муҳтасар хошия туздилар. Бу эса ўз навбатида китобнинг қийматини, талабаларнинг илмини оширишга хизмат қилади.\nУшбу китоб «Таҳорат», «Ғусл», «Таяммум», «Масҳ», «Жароҳатга масҳ тортиш», «Пок ва нажас нарсалар боби», «Нажосатдан покланиш», «Намоз боби» ва бошқа шу каби ҳар бир мусулмон шахс учун зарур бўлган ибодатга оид масалаларни ёритиб берувчи боблардан иборат бўлиб, унда мавзулар қисқа ва лўнда савол-жавоблар ёрдамида ёритиб берилган. Умид қиламизки, ҳанафий мазҳабига хос шаръий ҳукмларни ўганишга илк бел боғлаган кишилар учун ушбу китоб зарур қўлланма бўлиб хизмат қилади.


“Афросиёб” поездларида бепул интранет ишга туширилди\n10 Noyabr 15:50 Ўзбекистон янгиликлари\nАфросиёб интранет ЙУЛОВЧИ ПЛАТФОРМА\nЯнги “Афросиёб” йуловчи поездлари ўзининг аналогли бепул интернет тизими – интранетни ишга туширди.\nИнтранет – бу тўлиқ Интернетга уланиш имконияти мавжуд бўлмаганда Интернетга ўхшаш тизим. Синов синовларидан муваффақиятли ўтган ушбу тизим учта “Афросиёб” поездида ҳаракатланса, яна бир поездда мазкур тизимни ўрнатиш ва ишга тушириш ишлари якунига етказилмоқда. Яқинда харид қилинган яна иккита янги тезюрар поездга хориждан зарур махсус техникаларни қўшимча равишда етказиб бериш учун буюртма берилди.\nЎзбекистонда 2022-йилда божхоначилар томонидан 364 килограмм наркотик моддалар мусодара қилинди\nУшбу платформа махсус серверларда жойлашган бўлиб, ўзбек, рус ва инглиз тилларини қўллаб-қувватлайди. Фойдаланишни бошлашдан олдин йуловчи логин ва парол билан рўйхатдан ўтиши керак. Шунингдек, Google, Facebook, Telegram каби учинчи томон хизматлари орқали аутентификатсия қилиш имконияти мавжуд. Ўз аккаунти бўлмаган тақдирда, мижоз рўйхатдан ўтиш шаклидан фойдаланиб, уни яратиш имкониятига эга.\nБиринчидан, ҳар қандай йуловчи вагон ва буфетда овқатланиш учун онлайн буюртма бериш имкониятига эга. Иккинчидан, мултимедиа контентига кириш очиқ бўлиб, кўнгилочар медиа контентини (филмлар, клиплар, мусиқалар, футбол оʻйинларини ёзиб олиш) олиш орқали сиз маршрут ҳақида маълумот олишингиз, Ўзбекистон Республикасининг диққатга сазовор жойлари билан танишишингиз мумкин. Учинчидан, кўрсатилаётган хизматлар сифати юзасидан бевосита йуловчининг хоҳишига кўра кондукторлар, поездлар бригадири ёки раҳбариятига шикоят қилиш мумкин.\nВақт ўтиши билан ушбу хизмат тури мамлакатимиздаги бошқа йуловчи поездларига ҳам босқичма-босқич жорий қилинади.


Рустам Азимов Режеп Эрдўғон билан учрашди – Газета.uz\nРустам Азимов Режеп Эрдўғон билан учрашди\nТуркия Президенти икки мамлакат бизнес-форумида иштирок этиш учун Истанбулга ташриф буюрган Ўзбекистон бош вазири ўринбосарини қабул қилди.\nLotinchada 28 феврал 2017, 10:14 Сиёсат\nТуркия Президенти Режеп Таййип Эрдўғон душанба куни Истанбулда бош вазир ўринбосари Рустам Азимов бошчилигидаги Ўзбекистон делегациясини қабул қилди, деб хабар берди Туркия давлат раҳбари сайти. Учрашув тафсилотлари маълум қилингани йўқ. Туркия оммавий ахборот воситаларининг ёзишича, Туркия бош вазири ўринбосари, иқтисодиёт ва мудофаа вазирлари иштирок этган учрашув бир соатга яқин давом этган.\nЎзбекистон делегацияси Истанбулда ўзбек-турк бизнес-форумида иштирок этди. Мазкур форум якунларига кўра, иқтисодий соҳада ҳамкорликни ривожлантириш тўғрисидаги битим имзоланди.\nAnadolu агентлиги маълумотларига кўра, томонлар ҳамкорлик учун 10 етакчи йўналиш, жумладан, қишлоқ хўжалиги, тўқимачилик, электроника, кимё саноати, туризм ва логистика соҳаларини белгилаб олишди.\nТуркия иқтисодиёт вазири Нихат Зейбекчи форумда сўзга чиқар экан, ўтган йили қайд этилган 1,2 млрд долларлик ўзаро савдо айланмаси кўрсаткичи икки мамлакат имкониятларига мос келмаслигини таъкидлаб ўтди. У 1995 йил имзоланган инвестициялар тўғрисидаги битимни қайта кўриб чиқиш ҳамда эркин савдо ёки савдо преференциялари тўғрисидаги шартномани имзолашга чақирди.\nТуркия статистикасига мувофиқ, 2016 йилда Туркиядан Ўзбекистонга қилинган экспорт ҳажми бир йил аввалгига қараганда 488,5 млн доллардан 533,3 млн долларга ошган, айни пайтда Ўзбекистондан мпорт ҳажми 711,5 млн доллардан 709,2 млн долларга камайган.\nРустам Азимов ўз чиқишида Ўзбекистон Туркия билан нефть-кимё соҳасида ҳамкорлик қилиш умид билдираётганини таъкидлади. Унинг сўзларига кўра, Ўзбекистонда иккита нефтни қайта ишловчи завод ишламоқда ва учинчиси бунёд этилмоқда.\nРустам Азимов Туркия Ўзбекистон мустақиллигини тан олган биринчи мамлакат бўлганини эсга олиб шундай деди: «Ўзбекистон халқи буни ҳеч қачон унутмайди».\n«Газета.uz» 4 464


АҚШлик боксчи Кроуфорд 50 кунга қамаладиган бўлди\n00:40 / 16.12.2016\nБутунжаҳон бокс ташкилоти (WBO) ва Бутунжаҳон бокс кенгаши (WBC) версиялари бўйича 63,5 кг гача вазн тоифасида жаҳон чемпиони, америкалик боксчи Теренс Кроуфорд безорилик қилгани ва ўзганинг мулкига зарар етказгани учун 50 кунлик қамоқ жазосига маҳкум қилинди. Бу ҳақда Omaha World-Herald нашри хабар бермоқда.\nТаъкидланишича, 29 ёшли боксчи ушбу қоидабузарликни сентябрда содир этган. У Омаҳадаги машина устахоналаридан бирида ўзининг жияни учун автомобилни бўятишга буюртма берган. У қилинган ишга 2,5 минг доллар тўлаши керак бўлган. Бироқ боксчи буюртмани қабул қилиш вақтида автомобиль кўнгилдагидек бўялмаганини рўкач қилиб, хизмат ҳақининг ярминигина тўлаган. Сўнгра боксчи бу билан кифояланиб қолмай, дўстлари билан устахонани остин-устун қилган.\nБоксчи адвокати жазо ҳукми устидан шикоят бермоқчи.\nКроуфорд 11 декабрда америкалик боксчи Жон Молинага қарши жангда иккала унвонини ҳам ҳимоя қила олганди. Боксчи профессионал рингдаги барча 30 та жангини ғалаба билан якунлаб, мағлубият нималигини билмай келмоқда.\nТеренс Кроуфорд безорилик\n«Қўйлиқ» бозори ёнида безорилик жинояти юз берди\nЧилонзорда 4 йигит безорилик қилди\n«Қўйлиқ» бозорида безорилик қилган шахс ушланди\nҚорақалпоғистонда безорилик қилган шахслар қўлга олинди\nБокс бўйича ўрта вазнда жаҳоннинг мутлақ чемпиони номи маълум бўлди


Шота Арвеладзе: "Чемпионатнинг катта қисми ҳали олдинда"\n"Пахтакор" бош мураббийи Тошкентда "Қўқон-1912" билан учрашувдан сўнг матбуот анжуманида фикрларини билдирди.\n- Танаффусдан сўнг бошлаб олиш ҳар доим қийин бўлади. Жароҳат олган футболчиларни сафга қайтиши, етакчиларнинг эса яна аввалги суръатни тиклаб олиши осон кечмайди. Мен бугун жуда ҳам асабийлашдим. Сабаби "Қўқон-1912" билан ўйнаш ҳар доим қийин бўлган. Биз бугун уч очкога ҳақли эдик. Илк қадамни бошладик ва мухлисларга раҳмат айтаман. Кўплаб вазиятлар юзага келтирдик. Хатолар бўлди, улар ҳар бир баҳсда учрайди.\n"Локомотив" билан 11 очколик фарқни катта дея олмайман. Ҳар бир рақибни хурмат қилиш керак. Мавсум энди бошланди. Ҳамма нарса бўлиши мумкин. Менга бу йилги ва ўтган йилги чемпионат ҳам ёқади. "Локомотив" ҳамда "Пахтакор" каби жамоалар чемпионатнинг етакчилари. Чиройли ўйин кўрсатаётган "Бунёдкор" ва "Насаф"ни ҳам унутмаслик керак. Бошқаларни ҳурмат қилган ҳолда "Сўғдиёна", АГМК, "Навбаҳор", "Металлург" клубларига қарши ўйнаш ҳам қийин кечади.\nМеҳмондаги ҳар бир учрашув мушкул кечади ва очко олиш ҳам осон бўлмайди. Ҳар бир ўйинга рақиб ким бўлишидан қатъий назар яхши тайёрланамиз. Мағлубият ҳақида савол бермасликларингизни сўрайман, сабаби биз доим максимал натижага ҳаракат қиламиз. Ҳозир 14 турни ўтказдик. Ҳали терма жамоадаги ўйинлар бор. Ундан кейин эса чемпионат доирасида яна 12 ўйин кутиб турибди.